
ANDAMANSKil I>ATU£JCI 


Na Andamansk'im otocima između Prednje i 
Stražnje Indije živu patuljci, koji su zadnji ostaci 
nekadašnjeg jakog plemena. Neki dapače drže, da 
•su ti andamanski patuljci jedan od najstarijih na- 
roda na svijetu: da su prije mnogo tisuća godina 
stanovali na azijskom kopnu, ali kasnije su ih 
drugi narodi sve više potiskivali, dok nisu morali 
da se sklone na divlje andamans'ko otočje, gdje 
živu bog-zna koliko već tisuća godina. Iako su ra- 
stom maleni — muškarci đo> 148 cm visine, a žene 
još manje, ipak su donedavna tbili strah i trepet 
sviju pomoraca, pače i gusara. Nitko se nije usu- 
đivao iskrcati na njihovim obalama, jer živ ne bi 
umakao njihovim sjekirama. Tek g. 1858. iskrcaše 
se ondje Englezi i obrazovaše kazneničku kolo- 
niju, pa onamo dovode u progonstvo buntovnike 
iz Indije. Ne moraju se bojati, da će im pobjeći, 
jer s jedne je strane golemo more, a s druge šu- 
me, u kojima prebivaju andamanski patuljci, 
strah i trepet svakog Indijca. Od 1 tih andamanskih 
patuljaka zna se samo, da im je ime Jaravas, a 
sve drugo još je nepoznato. 



Osim tog patuljačkog plemena postoji i drugo, 
koje se zove Ongi te je pristupačnije. Nijemac 
dr Egon Eickstedt poveo je g. 1926. ekspediciju, 
da prouči te patuljke. Teškom mu je mukom 
uspjelo., da je mogao, doprijeti do njih i steći nji- 
hovo povjerenje, i to. tek onda, kad je sve čla- 
nove svoje ekspedicije poslao natrag te ostao 
kod patuljaka sam darujući im staklene perle i 
druge razne blještave predmete. Ostao je kod 
njih do god. 1929. Proučio je njihov život, u ko- 
jem muškarci love ribe, a' žene obavljaju kućne 
poslove. Najobičniji ženski posao jest, da- pletu 
razne stvari od slame. Jedna od glavnih zadaća 
patuljačke žene je 'i to, da brije svoga muža, i to 
nesamo lice .nego. i glavu: čini to komadima sta- 
kla. Ongi se hrane najviše ribom, koju ne hva- 
taju ni mrežama ni udicama, nego ih ubijaju stri- 
jelama. Poslastica im je mast od kornjača, ko- 
jom se islađe sišući je iz šarenih drvenih šalica 
kroz slamke po prilici onako, kako se kod nas u 
kavanama pije coetail ili limunada. Kornjačine 
kore služe im za novac, jer drugoga novca ne- 
maju. Još oko g. 1860. bilo je patuljačkih Onga 
oko 6 tisuća, a danas ih ima samo još nešto oko 
stotine. Ne pogoduje im kultura, koja dopire po- 
malo do njih preko one engleske kazneničke 
kolonije. Za koje vrijeme će izumrijeti, te će i 
njihov spomen prijeći u dječje priče k ostalim 
pričama o patuljcima. 


Slika na omotu: DJEVOJKE NA JESENSKOM SUNCU 




a KUĆI B/ t JEDE 


NAPISAO LUIGI PAGGIARO 
PREVEO KUZMA MOSKATELO 


Kišilo je ikao iz kabla. Pod strašnim udarcima 
vjetra škripali su stari rasklimani podovi. Vani 
je na hladnom tlu pjevala kiša. Njezina je pje- 
sma od časa do 'časa postajala tužno melodiozna 
i prelazila na mahove u povike najvećeg očaja. 
Nekoliko se stabala na prozorima drmalo-, a kiša 
je s vjetrom prodirala kroz pukotine duž crnog 
zida sobice, osvijetljene blijedim i umirućim 
petrolejskim svijetlom. 

U jednom tamnom kutu, na zemlji, Bruno i 
Lucije su prestali igrati se. Na njihovim zamr- 
lim, blijedim licima nije se vidjelo života do 
života zjenica. Gledali su časak tanak jezik 
ognja, koji je titrao u malenoj svijeći, čas na- 
valu vode, koja je postajala sve opasnijom, a 
onda opet Ružicu, najstariju sestru, koja je na- 
stojala da obriše krpama vodu. 

Njihove su se duše nalazile u onom stanju, u 
ikojem se slično nalaze sve dječje duše, kada 
vani bijesni zla priroda, kada blijedo svijetlo 
titra i prijeti da se ugasi i kada nema dobre ma- 
mice da ih utješi svojim smiješkom i svojim to- 
plim poljupcima. Boje se, toliko se boje tame, 
šutnje i jedne druge stvari, za koju ne znadu, 
što je, ali ipak osjećaju da kao strašna nejasna 
muka. tišti njiihovo srce. 

Ne plaču, jer pokraj njih nema druge osobe, 
koja bi ih pomilovala, šute kao okamenjeni, 
živa samo oka, neobično otvorena, kao da traže 
u okolini rastrešenost u njihovoj tuzi. 

Na podu se voda širila sve više i sa svijetlom 
treptala kao i okolni zidovi. 

»Ružice,« promrmlja Lucije, a u njegovom 
glasu se opažalo nešto- kao žalost, kao želja, 
molitva . . . »Ružice, gladan sam, jako sam gla- 
dan . . .« 

Izgovorio je posljednje riječi tako- bolno sa 
sitnim glasićem i pogledom poniznim, kao da se 
boji., da je rekao stvar, koju nije smio reći. Za- 
tim nastavi nešto srčani je gledajući odozdo sa 
svijetlećim očima, kao da bi htio- na sestrinu 
licu pročitati dobar odgovor: 

»Hoćeš li mi dati komad kruha?« 

»Nemam ga, Lucije, znaš dobro, da nemam. 
Kada dođe tata, donijet će za sve nas . . . Budi 
dobar, nemoj da te mama čuje; bijedna mama, 
tako joj je zlo i ima ognjicu, znaš? . . .« 


Slika desno : 

NADBISKUP RODIĆ NA VRHU TRIGLAVA 
Dne 4. kolovoza uspeo se nadbiskup o. Rafael Rodić u pratnji svog 
tajnika o. Justina Čmerala, koji se baš bio vratio iz Svete Zemlje, 
i svećenika Antuna Janka pod vodstvom sveuč. prof. Janesa Žurge 
iz Ljubljane i katehete K. Acepeka iz Ptuja na vrh Triglava 2863 m 
visoko. To je prvi put, da se tako visok crkveni dostojanstvenik 
uspeo na to najviše brdo u našoj državi. Slika prikazuje nadbiskupa 
i njegovu pratnju na vrhu Triglava kod Aljaževa stupa. Nadbiskup 
se drži za uže, kojim je pričvršćen stup. Planinari s udivljenjem ističu 
kako je nadbiskup Rodić razmjerno s lakoćom prevalio taj vrlo teški, 
turistički uspon Foto ing. Jarica Cekuš 


»Zašto?« upilta Lucije u slatkoj nesvijesnosti 
prvih godina života. »Zašto ima groznicu?« 

Ružica se pričini, da nije čula upita maloga 
brace, samo mu se približila, sjela blizu njega 
kao dobra mama i uzevši ga na krilo toplila mu 
hladne ručice i smijala mu se, da ne plače, stiš- 
ćući ga k sebi jako, jako. 

»Vidjet ćeš, kako će lijepi tanjur makarona 
donijeti tata za svog Lucija i kako lijepu veliku 
tortu — gledaj, tako veliku — svu od čokolade 
s voćem i lijepim slikama odozgo naslikanim, 
kao što smo vidjeli onu juče, sjećaš li se? . . . 
Tada ćeš napraviti dijelove — jedan za mamu, 
jedan za Bruna, jedan za Ružicu, a ostalo sve za 
Lucija. Jesi li zadovoljan?« 

Oči dječakove nisu znale, bi li plakale ili bi 
se smijale. Sjajući se gledale su sestričinu ruku. 
koja je izgledala da drži komade torte. 1 kao 
što svako dječje srce i najmanjim duševnim ushi- 
ćenjem gleda sretno., tako je i njegovo: otrgne 
se iz ruku sestrice i okrenuvši se Brunu reče: 

»Igrajmo se, dok dođe tata.« 

Ali vidje ga ozbiljna, s tužnim pogledom, f kao 
da će ga utješiti, reče nježno: 

»I za tebe će tata donijeti tanjur makarona 
i...« Zastade. Vani je jedan jači udarac vjetra 
učinio, da su podovi zaškripati. Lagani karton, 
koji je služio mjesto stakala, kojih na prozo- 
rima nije bilo, pade na zemlju s muklim udarcem. 
Bijesni ledeni vjetar je pokrenuo svaku stvar: 
svijetlo je umiralo. 

Djeca zastadoše očiju raširenih od straha. 
Bruno iz svog kuta stade plakati. Ružica po- 
skoči da ponovo metne karton na prozor. Srce 
je malog Lucija bilo zaokupljeno odviše jakim 

[Svršetak na str. 821 J 





NRJVEl!l MLETAČKI SLIKAR 

Napisao Nedjeljko Subotić 


Ovaj je znameniti slikar, koji se tačno zvao 
T i z i a n o Vecel'lio, dobro poznat kod nas 
Hrvata u Dalmaciji. Dalmatinski su gradovi i 
staleži u svome javnom i prvatnom životu vazda 
očitovali svoj profinjen umjetnički ukus, jer su 
bili uzgojeni i odnjihani u slavnim tradicijama 
latinske i starohrvatske umjetnosti, koja je u 
zemlji naokolo posijala nebrojene spomenike 
visoke vrijednosti. Tako znamo, da su se naši 


stari u Dalmaciji natjecali, da stvore oko sebe 
što više umjetničkih spomenika. Zato pozivlju 
u svoje krilo nesamo domaće nego i strane 
umjetnike, da im povjere časne umjetničke za- 
daće, koje će prodičiti nesamo njihove auktore 
nego i naše gradove, kaštele i velikaše. Na po- 
ziv hrvatskih biskupa, redovnika i općina dolaze 
u Dalmaciju talijanski graditelji Sanmicheli, 
Onofrio della Cava, Michelozzi, Andrija Alessi, 
Antun Busa to, za naše crkve i općinske vijeć- 
nice rade slikari Ticijan, Palma stariji i mlađi, 
Bassano, Rosselli, Tintoretto, Veronese, Pariš 
Bordone i toliki drugi. 

Tako Ticijanovih radnja imamo u Zadru, na 
Lastovu, u Vrboskoj, u Dubrovniku, gdje se ističe 
njegova čuvena slika »Sv. Marija Magdalena« 


prikazana između sv. Vlaha i sv. Rafaela arkan- 
đela, a do njih kleči i moli donator vlastelin Pu- 
cić, koji bješe kod Ticijana naručio ovu oltarsku 
sliku, sada u crkvi »Rozariju« na lijevom pobo- 
čnom žrtveniku. Pokojni slikar Medović mi je 
jednom prigodom kazao: 

»Svaki put, kad dođem u Dubrovnik, smjesta 
polazim u »Rozarijo« da motrim Ticijanovu Man- 
daljenu — i svaki put otkrivam novih divota na 
tome djelu. To isto radi moj akademski 
drug, srpski slikar Pajo Jovan© vic! . . .« 

I meni je posjet dominikovske dubrova- 
čke crkve tako mio, da. mogu gledati Tici- 
ja'na, plod njegova kista: Mandaljenu! 

Ticijan je kod svojih suvremenika uživao 
takav ugled, da su ise knezovi, velikaši i vla- 
dari natjecali i otimali za njegovo prija- 
teljstvo. U jednoj prigodi, dok je Ticijan 
portretirao moćnog cara Karla V. pade mu 
na tile kiist... Car se brže bolje sagnuo, 
digao s tla kičicu i s počitanjem je predao 
velikom majstoru. 

Rodi© se -u Pieve di Cađore g. 1477. Do- 
vedoše ga zarana u Mletke. Dječak stupi u 
slikarsku radionicu. U malo vremena po- 
kaza svoj vanredni talenat. Navaljivahu na 
nj nebrojenim i časnim narudžbama. Nije 
dugo čekao da se domogne slave i bogat- 
stva, dvije zlatne jabuke, koje i najveći 
umjetnici vrlo rijetko mogu da istodobno 
poberu sa stabla. Obzorje njegova života 
nije poznavalo mrkih oblačina, jer se sunce 
sreće, zadovoljstva, uspjeha, čvrstog zdra- 
vlja, raskoši i ugleda- neprestano- smješkalo 
velikom majstoru, kao u poznije doba Fla- 
mancu Rubensu. 

Čuveni kardinal Bembo kovaše majstora 
u zvijezde pred rimskim Papama, slavni 
pisci stojaihu s njime u prepiski, naročito 
Aretino, a prvi tada pjesnik Ariosto napisa 
o njemu stihove: 

»O Ticijanu ko da sama priroda reče: 

Nad rijekom mog bića struja tvog umijeća teče!« 

Nad svim njegovim djelima vjerskog značaja 
stoji divna njegova »A s s u n t a« (Uznesenje 
Marijino u nebo). Slikao je ovu veličanstvenu 
radnju za glavni oltar čuvene mletačke crkve 
»Sta Maria Gloriosa dei Frari«. Nakon dugotraj- 
nog izočja tu se danas opet nalazi. Sve je u toj 
čudnovatoj slici prikazano u znaku neke svete 
žurbe, u vedrom zanosu, poletu i dizanju u — 
raj. Oko praznog groba vrve apostoli u dramat- 
skoj snazi ljudskih osjećaja, dižu ruke u vis, ne- 
mirni, što nakon Njezina odlaska oni moraju još 
ostati na toj zemlji. Od crkvenih slika ističu se 
još »Blažena Djevica od porodice Pezara«, gdje 
je majstor oko Gospinog pjedestala spleo vijenac 
svetaca u ljupkoj i svetoj konverzaciji, u brat- 

skom razgovoru o rajskim stvarima, pa dalje 
»Prikazanje Marijino u hramu« (nalazi se u mleta- 
čkoj galeriji slika), gdje je Ticijan u zamjernoj 
simetriji arhitektonsku okolinu i grupaciju figura 
upravio i podredio žarištu svetog prizora, kako 
mala Marija, buduća Isusova Majka, polazi preko 
stepenica na vrata hrama, gdje ju čeka veliki 
svećenik; zatim »Mučeništvo sv. Petra« iz reda 
sv. Dominika (slika je izgorjela), gdje je do 
vrhunca izrađena dinamika neobuzdanih životnih 
kretnja u otmjenosti pejzaža. 

Medu njegovim slikama svjetovnog naročito 
mitološkog sadržaja mnogo ističu njegovu »Po- 
svećenu i profanu ljubav«, koju sam motrio u 
galeriji slika Barberini u Rimu. Mnogo se o toj 
slici pisalo. Još ni danas kritičari ni jesu na čistu, 
što je Ticijan htio tu da kaže. Svakako se čini, da 
je majstor htio (predočiti kontrast dviju oprečnih 
ljubavi. 

O Ticijanu treba zapamtiti ovo: 

a) Stil (način izražaja) kod Ticijana je otmjen 
i svečan, ali tako pučki, da ga svak može razu- 
mjeti. Slikao je za široke gomile; 

b) Njegova umjetnost nema općenitog značaja 
kao kod Rafaela i Mikelanđela. On je zbog silne 
vještine više stručnjak i u tom pogledu između 
svih umjetnika renesanse najbliži našoj dobi; 

c) U mnogim je slikama impresionista, naro- 
čito u religioznim prizorima, i u tome bliži našem 
shvaćanju umjetnosti. Zato Ticijan pazi na krupne 
linije, okosnicu, kojoj su podređen: detalji. 

d) Naročito kod Ticijana dolazi do izražaja 
boja, koja vjerno ističe sjaj, sugestiju i draž 
predmeta, osobito ljudskog mesa. Mletački kolo- 
rit, općenit kod mletačkih slikara, Ticijanu po- 
staje ideal; 

e) Muška su mu lica realna, a to su jaki i 
snažni seljački tipovi njegova kraja, gdje se 
rodio. 

Ticijana je tijesno prijateljstvo vezalo uz nje- 
gova zaštitnika Alfonsa I. d’Este, vojvodu Fer- 
rarskoga i muža poznate Lukrecije Borgia. Za 
njega je majstor izradio tri Bakanala, od kojih 
mu je treći (1523.) najbolje uspio. Na toj slici 
predočuje majstor po Katulovoj priči, kako se 
Bako zaljubio u Arijadnu, okruženu menadama 
i satirima, koji ijukaju i žure se za kolima Ba- 
kovim. Inače je žene slikao više idealistički, pre- 
ma par modela, s jedinim ciljem, da budu lijepe. 
Jedno te isto žensko lice, na pr. njegova kći Lavi- 
nija rijetke ljepote, služilo mu je za više pri- 
zora i položaja. Glasovite su njegove Venere i 
Flore, ženska poganska bića. 

Portreti, u čemu se najviše odlikovao među 
talijanskim slikarima, pokazuju njegov psiho- 
loški pronicavi pogled, kojim je dopirao u dušu 
dotične ličnosti, tako da se na tim čisto historij- 
skim licima odrazilo sve ono glavno, što su o 
njima mislili suvremenici. Naročito u tu katego- 
riju spadaju njegovi portreti Pape Pavla III., Are- 
tina, ismijača vladarskih slaboća, vojvoda iz Ur- 
bi<na, antikvara Strade i »čovjeka s bijelom ru- 
kavicom« . . . Među svim tim portretima se uz- 
diže onaj cara Karla V. u bijeloj svili, s rukom 


položenom nad kršnim psetom — markantne crte 
toga vladara odaju mišljenje tadašnjega svijeta 
o tome Habzburgoviću. Pa i onda, kad je slikao 
nage ženskinje, nikad nije niska strast nadjačala 
ni zarobila njegovu pjesničku narav, ni hladno 
mu i stvarno gledanje u prirodu. 

Do skrajnih časova života održao je neobičnu 
svježinu, polet, radišnost, bistrinu i ustrajnost 
duha. Bilo mu je skoro 100 godina, kad je umro. 
A da ga tada nije pomela kuga, što je harala u 
Mlecima, bio bi' jamačno još mnogo godina ne- 
samo živio nego i uspješno radio stvarajući velika 
djela . . . 



SV. MARIJA MAGDALENA 
Naslikao Tizian Original u Dubrovniku 


ČOVJEK I ROMAN 

Čovjek od prirode ima raznih nagnuća. Ta 
nagnuća nisu uvijek samo dobra. Ona še moraju 
suzdržavati i odg'ajati. Zamislite, kakvo mišljenje 
i životno shvaćanje imadu ljudi, koji danomice 
čitaju u romanima, đa je nastojanje oko kre- 
posti srni ješnost! Dobro nikako. To je i razu- 
mljivo, jer roman ima moć, da utječe n\a čovjeka. 
Tome će se teško oduprijeti svatko, a posebice 
onaj, kome su romani dnevn\a duševna hrana. 
Zato treba paziti na izbor štiva, jer mozak nije 
drven, a srqe nije kameno. Štivo, a posebice ro- 
man, djeluje i čovjek mora da bude na oprezu 
u izboru onoga, što prima u i što će za n jegova 
života ostati u njegovom srcu. 

NAPISAO JOSIP ZIDARIĆ 


LAŽNI MESIJA BAR KOHBA 


Godine 133. poslije Isusova rođenja (bila je u 
židovskoj zemlji posljednja velika buna Židova 
protiv rimske vlasti: Dakle se ove godine navr- 
šuje upravo osamnaest vjekova ili osamnaest 
stotina godina, što se to dogodilo. 

U ono su doba Rimljani vladali židovskom ze- 
mljom, koju drugačije zovemo i Svetom Ze- 
mljom i Palestinom. Rimskim je carem bio onda 
Had rij an. 



GRADNJA CESTE IZ ČELIKA 
U Engleskoj i Njemačkoj počeli su graditi ceste iz čelika: čelična 
rebra, kako ih pokazuje slika, zaspu se sitnim vapnencem i kamen- 
čićima, vrh premaze terom 

Još je 70. godine poslije Isusa Tit, sin cara 
Vespazijana, zauzeo Jerusalim. Onda su razvalili 
i jerusalimski hram i spalili sav grad. I same su 
temelje kuće raskopali. 

No šezdeset i tri godine poslije toga htjede 
car Hađrijan sagraditi nov grad na jerusalimskim 
razvalinama. Novi fbi se grad zvao Aelia Capito- 
lina (čitaj: Elija Kapitolina). Tamo, gdje je prije 
bio hram židovski, htjede Hađrijan graditi hram 
glavnome rimskome poganskome bogu Jupiteru. 
Onda su sa svih strana jurili Židovi onamo. 
Htjeli su spriječiti, da se ne žrtvuje poganskim 
bogovima na mjestu, gdje je prije bio hram pra- 
voga Boga. Buna je prije bila strašna. U to se 
doba pojavio među Židovima u Palestini neka- 
kav čovjek, koji im je postao vođom. Nadjeli su 
mu ime Bar-Kohba. To znači »sin zvijezde«. Mi- 


slili su, da će to biti obećani Mesija, koji ćfe ih 
osloboditi od rimske vlasti. Mislili su, da će Me- 
sija biti silan kralj židovski, kojemu će se poko- 
ravati svi narodi na svijetu, a Židovi će biti prvi 
narod na zemlji. 

Bojevi su bili ljuti. Židovi se nijesu usudili na 
otvorenu polju pobiti se s Rimljanima, nego bi 
svaki čas udarali iznenada na Rimljane iz svojih 
gradova, što su ih tada bili- utvrdili. Sad bi na- 
valili, a sad bi uzmakli u tvrđave ili u hodnike, 
što su ih iskopali pod zemljom. Najposlije po- 
šalju Rimljani protiv Židova vođu Julija Severa, 
koji je prije bio u ratu u Britaniji. On je bio od- 
ličan vođa. Ni on nije htio da se pobije sa Žido- 
vima na otvorenu polju, jer se -sa svih strana 
skupljalo silno mnoštvo Židova, a rimska je voj- 
ska uvijek bila dosta mala. Julije se Sever bojao, 
da mu ne nastrada vojska od Židova, koji su bili 
strahovito ljuti i očajno spremni, da se bore s Ri- 
mljanima. Zato ih je Julije Sever mamio u za- 
sjedu ili bi im smetao, da nijesu mogli dopre- 
mati hrane. Tako je rat trajao dvije godine (sve 
do godine 135.). Vele, da su Rimljani pobili pet 
stotina i- osamdeset tisuća ljudi. To će biti ugla- 
vnom broj onih Židova, koji su poginuli boreći 
se. Nijesu mogli ni izbrojiti onih Židova, koji su 
poginuli od glada, od kužnih bolesti- ili su izgor- 
jeli u ognju. Tih je bilo milijun do dva milijuna, 
Ikako se čini. Za dvije je godine Palestina bila 
pustoš. I Rimljana je mnogo izginulo. 

Kad je propala nada, da će »Bar-Kohba« kao 
Mesija osloboditi Židove od tuđe vlasti, govorili 
su za nj, da je on »Bar-Kosiba«. To znači »sin 
laži«. 

SVETAC, ZLATO / ROB 

IRSKA LEGENDA 

Jedinoga je dana sveti Đrandan putovao širo- 
kom ravnicom. Uto mu dotrči ususret čovjek u 
velikoj neprilici, pade mu pred noge i reče mu: 

»Smil'uj se nada mnom, oče, i oslobodi me, jer 
me je naš (kralj bacio u stanje ropstva.« 

Svecu je bilo žao toga čovjeka, zahode palicu 
u zemlju i iskopa iz uje grudu zlata, koju dade 
siromahu, da se otkupi iz ropstva, te mu reče : 

»Ne govori nikomu o tom, nego daj to zlato 
kralju, a on će pustiti na slobodu i tebe i tvoje 
potomstvo.« 

Čovjek odnese zlato kralju, ali kad su na nj 
dugo navaljivali, priznade napokon, što i kako je 
bilo, te je došao do toga zlata. Kad je kralj to 
čuo, reče: 

»Ovo je zlato Kristovo i ne pripada meni nego 
njegovim službenicima. Vrati im ga sve — i neka 
bude sloboda i tebi i potomstvu tvojem.« 

Oslobođeni se rob vrati svetom Branđanu, 
vrati mu ono zlato te je iskazivao zahvalu za 
svoje otkupljenje Bogu i Njegovu svecu. 

Napisao Jok:ay Mor — (S maiđLžarslcog prevela Marija Neoreić 


Jokay Mor rođen je 19. veljače god. 1826. u 
Komoranu, gdje mu je otac bio odvjetnik. Sred- 
nje škole svršio je u P ažunu i Kečkemetu i bio je 
uzor odličnog đaka, a -pokazivao je mnogo volje 
i talenta za risan je. Nakon svršenih pravnih nauka 
postao je odvjetnikom i kao takav igrao je veliku 
ulogu u nacionalnom pokretu god. 1848. Radi svo- 
jih revolucionarnih ideja bio je osuđen na smrt, 
ali kasnije bude pomilovan. 

Jokay je jedan od najplodnijih pisaca prošloga 
stoljeća. Na početku svoje spisateljske karijere 
bio je pod jakim utjecajem francuskog romanti- 
zma. Najbolji su njegovi socijalni i povijesni ro- 
mani. Sva su mu djela tendenciozna, on uvijek 
oštro istupa protiv lakomislenih plemića i ne- 
zdravih političkih prilika. S mnogo fantazije opi- 
sivao je događaje 1 iz narodnog života,, a vrlo su 
lijepe njegove pripovijesti s Istoka. 

On je izvršio neobično veliki utjecaj na čita- 
lačku publiku, a skoro su se svi pisci ugledali na 
njegov klasični stil, po kojemu je izvedena re- 
forma jezika u XIX. vijeku. Najvažnija su mu 
dijela: Karpdthy Zoltan, Nevtelen var (Bezimeni 
grad), Eppur si muove, Torokvilag Magyarorsza- 
gon (Turci u Ugarskoj), Magyar nabob, Bijela 
ruža itđ. Njegova su djela prevedena skoro na sve 
evropske jezike. 

Njegove velike zasluge, koje je stekao svojim 
spisateljskim radom, priznao mu je sav narod, uz 
čije saučešće je sahranjen 7. svibnja god. 1904. u 
Budimpešti. 

TRISTA BAČAVA SREBRA. 

Početkom osamnaestoga stoljeća živio* je u 
Banatu jedan vrlo* bogati spahija. 

U madžarskom se jeziku riječ »jedan« upotre- 
bljava samo onda, kada označuje brojčanu vri- 
jednost. Samo »jedan« i ne više. 

Ovdje imamo baš takav slučaj. Botsinkay 
(Botšinkai) Gašpar bio je jedini bogati velepo- 
sjednik na području cijeloga Banata, jer je inače 
u ono vrijeme vladala na današnjim plodnim 
ravnicama bijeda, glad i oskudica. 

Bilo je preko* devet stotina opustjelih sela, iz 
kojih su se stanovnici razbježali tko zna kuda. 
Pa ipak prilikom popisivanja stanovništva, ako 
su u kojem selu našli dvije naseljene kuće, već 
su ga ubrojili među nastanjena sela. Velik dio 
tih sela pao je žrtvom požara i bio je razoren 
do temelja, ali na mnogim mjestima još su str- 
šili zidovi obrasli zelenom mahovinom i dizali se 
burom raskuštrani, truli krovovi; vjetar je bez- 
umno udarao o vrata i prozore, a po dvorištima 
su škripi le đerme na bunarima. Po svemu se vi- 
djelo, da tu nikoga nema. Stanovnici su pobje- 
gli, moguće će se još jednom vratiti, alko ne oni, 
onda njihova djeca. 

Zatim su zaredale poplave, koje su uništile i 
te posljednje ostatke (kuća, u kojima se još mo- 
glo stanovati. 

Turci su porušili sve nasipe i brane, koje su 
služile za reguliranje rijeka, i tako su cijelo po- 
dručje pretvorili u nepreglednu močvaru. Tamiš 
je uslijed svog nenaravnog toka dobio oblik je- 
zera, koje se zvalo »Lacus Betzkerek«. U pro- 


ljeće i jesen je to močvarno zemljište postalo 
veliko more, po kojem su plovile velike hra- 
stove lađe. U drugoj su polovici prošloga vijeka 
u blizini torontalskog sela Majdana, kojega je 
okolica danas zasađena duhanom i vinovom lo- 
zom, našli seljaci kopajući duboko pod zemljom 
jednu takvu hrastovu lađu, koja je bila puna 
pšenice. 

To neprohodno močvarno carstvo bilo je puno 
raznih ptica i gmazova, a ljeti se uslijed žege 
dizala nesnosna otrovna para, od koje su pogi- 

bali ljudi i životinje. Zarazne bolesti svake vrste 
vrebale su na putnika. Po čitave tjedne nije se 
moglo vidjeti plavo nebo, a -kada su se podigli 
rojevi komaraca, činilo se, da cijelo selo gori i 
da dim suklja sa garišta. Pogotovu kad se poja- 
vila gOilubačka mušica', pred njom je bježalo 
sve, što je bilo živo. Zmije i drugi gmazovi bili 
su se ftoliko- namnožili, da su se uvukli i u po- 
stelje jadnih kmetova, a po poljima i livadama 
dizale su se njihove glave iz trave poput kakvog 
živog šiblja. 

Uzorane zemlje tu nije bilo. A kad bi se i na- 
šao koji poduzetan čovjek, koji bi zasjekao 
plugom u to tvrdo tlo, sigurno se ne bi usudio 
zasijati zemlju ne znajući, hoće li plod pripasti 
njemu, ili će ga uništiti poljski miševi, skakavci, 
voluharice ili Turci. 

Na drugim mjestima, gdje su šume bile iskr- 
čene, vjetar je raskidao pješčane gorske vijence 
i pretvorio cijelu okolinu u neizmjernu afričku 
pustinju, obraslu trskom i papraitom. 

Ta močvarna, pješčana pustinja bila je uto- 
čište ribara, razbojnika, zvjerokradi-ca i nomada. 

Kako je ipak unatoč svega toga mogao tu ži- 
vjeti »jedan« bogati čovjek? 


819 



To ima svoj vrlo čudan razlog. 

Već je praotac porodice Botsinlkay počeo vo- 
diti neku posebnu politiku. Kad su Turci prvi 
put provalili u Banat i pokorili stanovništvo, on 
nije pobjegao, niti se digao na oružje protiv ne- 
vjernika, nego je nastojao da bude u dobrim 
odnoisima sa pašom, koji je rezidirao u Temi- 
švaru. Ta »filozofija« je prelazila s oca na sina 
i svi su se vrlo dobro osjećali uz nju. 

Selo Botsinka se nalazilo nedaleko Temišvara, 
u blizini močvara, što ih je Bega gradila. Vla- 
snik je, dakako s pašinom dozvolom, dao podići 
velike nasipe oko -svog imanja. Turci su mu za 
taj posao posudili ratne zarobljenike, i tako su 
ti ogromni jarci i bedemi sagrađeni posve ba- 
dava, a cijelo veliko imanje je 'bilo oslobođeno 
od vode. Sada se -moglo orati, sijati i stoka tima- 
riti. Blago se jeftino' nabavljalo od Turaka, koji 
su do njega dolazili otimačinom. Ti nasipi su 
doduše učinili mnogo štete, jer voda iz Begeja 
nije mogla slobodno otjecati, nego je prouzro- 
kovala velike poplave. Ali to je opet išlo u pri- 
log Turcima, koji su znali, da je močvara naj- 
bolja obrana svake tvrđave. 

Većinu tih zarobljenika gospodar je naselio 
u svom selu, dao im je zemljišta, i oni su vrlo 
rado ostajali ovdje, jer je zemlja bila rodna, a 
gospodar je dobro postupao s njima. 

Još je i crkvu dao sagraditi o svom trošku u 
novom selu, i vitki, bijeli toranj se ponosno di- 
zao nad malom naseobinom; a da sudbina te 
crkve -bude osigurana za sva vremena, on je de- 
ponirao »kod bečkoga kaptola svotu od deset ti- 
suća talira, a od kamata su plaćali župnika. Osim 
toga podijelio je crkvi pravo na ribarenje u cije- 
loj okolici. Tu povlasticu nisu mogle odnijeti 
ni poplave, ni Turci, a ni devalvacija. 

Pored svega itoga gospodar Botsinke je sa- 
kupio ogro»mno blago za svoju porodicu. Ovamo 
su dospjele skupocjene srebrne i zlatne posude 
te razni ukrasni predmeti, koje su Turci doni- 
jeli iz opustjelih gospodskih dvorova, a vlastelin 
je njih za uzvrat opskrbio hranom. Na taj način 
se i temišvarski paša obogatio, jer je u svojim 
obračunima, koje je slao veziru u Stambul, za 
svaku mjericu žita ostavio toliku cijenu, kao da 
je to žito dovozio iz Rumelije, a zapravo je sve 
dobivao besplatno. 


Drukčije gospodari* nisu imali mnogo djece. 
Ga-šparu Botsinkay-u je istom njegova treća 
žena rodila jednoga sina i to vrlo »kasno. Žena 
mu je bila iz Georgije, a dobio ju je na poklon 
od Mehmed paše; bila je katoličke vjere i on 
se oženio njom. Godinu dana poslije toga rodio 
im se mali sinčić. Bio je to dječak vrlo tamne 
puti, a na krstu je dobio ime Jonaš. 

Mališ se rodio 5. kolovoza 1717. godine, baš 
kada je »bila bitka kod Velikog Varadina. 

Gospođin Gašpar je pozvao na tu svečanost 
i svoga starog »prijatelja Mehmed-pašu, i premda 
ovaj nije imao nikakvoga posla ni sa krsto»m, ni 
sa vinom, ipak se »pojavio na raskošnom Botšin- 
kayevu dvoru. Kad je došlo vrijeme objeda, 
paši su postavili stol u jednoj maloj sobici, da 
ne mora zajedno jesti sa kršćanskim svećenikom 
i ostalim đaurima. Gospodin Gaš»par je naprotiv 
ostavio sve svoje goste i objedovao u maloj 
sobi sa pašom dijeleći s njim ovčetinu sa rižom, 
kuhane bundeve i razne slatke sokove. 

Po svršetku jela paša je oprao ruke, popio 
crnu kavu i zapalio svoj čibuk, a zatim reče go- 
spodinu Gašparu: 

»Dakle, prijatelju, našem gospodstvu u ovoj 
zemlji je kraj.« 

»Kako bi bio kraj?« 

»Lijepo, možemo bježati, kud nas je volja.« 

»Ali zašto?« 

»Zato, jer nas tjeraju.« 

»Tko?« 

»Vojvoda Eugen.« 

»Ta »njega je opkolio veliki vezir kod Petro- 
varadina.« 

»Veliki vezir se već lijepo odmara pod ze- 
mljom zajedno sa svojom prebijenom britko»m 
sabljom. Vojvoda Eugen je lazbio cijelu našu 
vojsku: izgubili smo sve topove i vezirske za- 
stave sa mundžucima. Ali to još nije dosta: voj- 
voda Eugen se sa svom svojom vojskom primiče 
Temišvaru i za »sedam dana će »biti ovdje. Mo- 
čvare su sve isušene, nitko mu se ne će opirati.« 

»Temišvar će se braniti.« 

»Moguće, ali ne dugo. Jedan stari derviš je 
prorekao, da će ga neprijatelji zauzeti jurišem. 
No moguće nam Alah ipa»k pomogne.« 

»To je veliko zlo.« 

Palača uzajamnog osig. društva 
u Ljubljani 


UZAJAMNO OSIGURAVAJUĆE DRUŠTVO I 

Osnovano godine 190 0. u Ljubljani = 

Kao takovo jest potpuno naše domaće društvo i jedino utemeljeno strogo na principu E 
uzajamnosti, zato pruža potpunu garanciju osiguranicima. — PRIMA: u osiguranje ne- = 
kretnine i pokretnine protiv šteta od požara i groma, staklo, staklene ploče i zvona protiv = 
šteta puknuća i rasprsnuća, te osiguranja protiv provalne krađe. ŽIVOTNA osiguranja u = 
svim kombinacijama, miraz djeci, preskrba za starost, te pučka osiguranja bez liječničke = 
pregledbe do Din 20.000. — Tražite prospekte! — Sve uz najpovoljnije uvjete. = 
Pouzdani zastupnici primaju se uz dobre uvjete. = 

Sve upute i obrazloženja davaju : = 

PODRUŽNICE odnosno GLAVNA ZASTUPSTVA: | 

Zagreb, Starčevićev trg broj 6. — Telefon broj 25-57 = 

Beograd. Vaše Čarapića ulica broj 10 Sarajevo, Vojvode Stepe Obala broj 42 E 

Split, Ulica 11. puka broj 22 Celje, Vodnikova ulica broj 2 E 

Glavni zastupnici u svim većim mjestima naše države kao i mjesni povjerenici E 

»Za tebe svakako, jer si još mlađ i sad ti se 
rodio sin, ali meni više ništa ne može naškoditi, 
jer sam star.« 

»A što bi se meni moglo dogoditi? Ta ja ni- 
sam caru ništa skrivio.« 

»Ti zaboravljaš, što si sve radio protiv cara. 
Sjeti se samo Rakoczyja! Koliko puta si pogo- 
stio njegove poslanike, koji su išli pregovarati 
sa Portom! A ako ti nisi ništa skrivio, tada je 
kriv tvoj otac, ili djed 1 . Osim toga imaš još je- 
dan veliki grijeh, a to je, da si tako bogat. Imaš 
više blaga od samoga cara. I to kakva blaga! 
Pogledaj, na ovome peharu je grb bogatih Palf- 
fyja, a ona zlatna čaša .nosi inicijale glasovitoga 
Balasse. Tako bi mogli ići redom. Vidiš, kod 1 nas 
u Turskoj je ovako: ako se pO' koji paša ili beg 
vrlo obogati, svi mu počnu zaviđati, šta više i 
sam sultan, i slušaj, ikako se lako dočepaju nje- 
gova imetka. ! U kazamatama Jedikule ima uvi- 
jek po nekoliko stotina robova, koji su osuđeni 
na smrt; od njih dovedu trojicu, kojima obe- 
ćaju slobodu, ako posvjedoče, da dotični paša 
smišlja zavjeru protiv sultana. Tri svjedoka su 
dovoljna, da čovjek dospije na vješala, a nje- 
govo blago tada pripadne sultanu ili doglavni- 
cima. Uvjeren sam, da Beč ima također svoju 
»Jedilkulu«. Osim toga zapamti, bogati ljudi su 
uvijek osuđeni na smrt. Zato budi siguran, ako 
ja budem primoran da ostavim Temišvar, ti ćeš 
zajedno bježati sa mnom ili će tvoja glava bje- 
žati od tebe.« 

»Onda ću radije s tobom bježati.« 

»To si dobro rekao. Ali moraš znati, da ne 
možemo nositi sa sobom ništa do malo zlatnog 
novca: petnaest tisuća komada zlatnika teži je- 
dnu centu. Šta je to? A ja sam ovih dana dobio 
iz Varne trista bačava srebra, svega milijun di- 
nara, da isplatim svoje vojnike. NO' tu glupost 
svakako ne ću učiniti, jer ako neprijatelji za- 
uzmu Temišvar, oni će novac oteti, pa bio on kod 
mene ili kod mojih vojnika.« 

»Mi ga možemo sakriti.« 

»I ja sam na to mislio, ali gdje i kako? To je 
pitanje. A kada se jednom budemo vratili (što 
je sigurno), opet ćemo ga naći, samo moramo 
biti oprezni, da ga tko drugi ne pronađe prije 
nas.« 

Još su se dugo prepirali i dogovarali i kona- 
čno su se sporazumjeli. 

(Nastavit će se.) 


(J kući bijede 

(Svršetak sa str. 815.) 

dojmovima, a da Ibi i <najmanje moglo misliti. 
Vidio je Ružicu nijemu u vodi i Bruina, gdje 
plače . . . Taj posljednji osjećaj ga uze i dirne 
te . . . zaplače i on. 

Povrati se tišina; vjetar je vani ušutio i pla- 
men ponovo trepereći oživio i na ulici se čuo kao 
vedar glas neprestano tresenje razbijenog pot- 
krovnilka. 

»Gladan sam,« promrmlja slabo Lucije, a ipak 
je njegov glas prodirao. 



DVA ENGLESKA BULLDOGA SA SVOJOM GOSPODARICOM 

»Otac još ne dolazi?« nastavi Bruno brišući 
raskidanim rukavom suze i gledajući žalosno 
Ružicu. 

»Da, da, doći će, ali moguće kasno: jadni otac 
mora tražiti rada da donese kruha: ali . .« na- 
stavi za kratko vrijeme, »idimo spavati; kada 
dođe, ... ja ga čekam, . . . znajte, ja ću vas zvati! 
Jeste li zadovoljni? Idimo,« reče i pristupi im smi- 
ješeći se. 

Djeca se podigoše, a Ružica polako, polako 
otvori vrata tamne sobice. 

»Ne ibučite, mama spava!« šapne im okrećući se 
natrag, a djeca je gledahu s očima još vlažnim 
od plača. 

U mrak prodre svijetlo slabo i bojažljivo, kao 
da se tako maleno boji neizmjerne tame. Djeca 
uđoše jedan za drugim. 

Na krevetu je bila razastrta dobra mama. 
Djeca su u polutami vidjela njezino bijelo, bi- 
jelo lice, trepavice tjesikobno spuštene na slatke 
oči, usne blijede kao u snu, beskrvne, na kojima 
je još uvijek titrao vječni smiješak. 

Bruno joj se približi, poljubi je, približi joj 
se Lucije i poljubi je. 

»Slušaj, Ružice, kako je mamica hladna,« 
promrmlja mališ. Ali Ružica ne odgovori... 
plakala je . . . 

»Zašto plačeš?« 

Mališi nisu razumjeli. 

Na prstima, skoro zadržavši daih, uputiše se u 
protivni Ikut sobe. Skidoše pokidane cipele i 
uspeše se na krevet lagano, da ne probude mamu. 

Pokriju se jednim pokrivačem jedan pokraj 
drugoga i stisnuše se do svoje mame, da se kod 
nje stople, kako su to činili svake večeri. 

Ali te ih večeri majka nije više stoplila . . . 

Zaspaše mališi. Pokraj umornog svijetla 
bdjela je Ruža sama i slušala, kako vani razbi- 
jeni potkrovnifk polako, polako plače . . . 

Lucije se u snu nasmijao,... moguće je sa- 
njao o punom tanjuru makarona i jednoj veli- 
koj torti, koju će mu otac na povratku donijeti. 

SVETI FRA ti JO / BREZA 

LEGENDA — NAPISAO F. A. HOLLAND — PREVEO DR JOSIP ANDRIĆ 



S V. FRANJO PROPOVIJEDA 


Jednoga vrućega dana išao je 
Svetac šumom. No nije išao pute- 
virna, kojima idu drugi ljudi, jer 
mu se činilo ugodnijim provla- 
čiti se kroz grmlje i biti sasvim 
blizu -svemu, što je Bog stvorio. 
Poznavao je sva šumska stabla, 
sa svakim je bio kaos povjerlji- 
vim prijateljem, dragao je njiho- 
vo jako korijenje i davao im nje- 
žna imena. Stabla su opet pozna- 
vala njega i n-jihove su ga kro- 
šnje radosno pozdravljale. Često 
se događalo i to, da je grmlje 
ogrlilo Sveca zelenim granama i 
privuklo ga k sebi, kao da ga ne 
će nikada više pustiti. Nato bi se 
svetac malko nasmiješio, pogla- 
dio vitke grane i lišće i molio ša- 
leći -se, da ga puste. I grmlje nije 
dalo, da njegovo trnje ubode 
Sveca, granje se rastvorilo, raši- 


rilo i pustilo ga. Zatim je Svetac 
išao sa smiješkom na usnama da- 
lje, a grmlje se i trave ugibale i 
gledale za svetim dobrijanom. Ili 
9e događalo, da je šumska zvjer- 
ka dolazila k njemu draženo 
poskaikajući i privila se prijazno 
uza nj. Nije ga -se bojala i dobro- 
je znala, da uvijek nosi komadić 
kruha u džepu. I onda bi Svetac 
stao opkoljen srnama i zečevima, 
a oni su uzimali zalogaj iz njego- 
vih ruku. A u znak zahvalnosti iz- 
vodili isu pred njim svoje najbo- 
lje vještine, skakali i plesali oko 
njegai, i njihove siromaške duše 
nijesu znale, kako da Svecu iska- 
žu što veću radost i poštovanje. 
Da, priča se, da je jednom bijesni 
vuk izletio iz šume i htio se baciti 
na Sveca, koji je bio sam samcat. 
Ali on u svom srcu nije poznavao 
straha. Znao je, da ga brani sna- 
žna ruka Božja i njegova ljubav, 
koja, je veća nego bijes krvolo- 
čne zvijeri. Zovnuo ga je dakle u 
ime ljubavi. I vuk je prepoznao 
glas Gospodina, skunjio se i po- 
korno dopuzao do njega i legao 
do njegovih nogu poput vjer- 
noga psa. Svetac je nato pogla- 
dio zvjerku i dao joj komadić 
kruha. I gle, krvoločna zvijer uze 
zalogaj oprezno iz Svečevih ru- 
ku, što više, pazila je, da svojim 
pandžama ne ozlijedi dobroga 
čovjeka. 

Takav je Svetac bio prema sva- 
kom stvorenju, govorio s njim, 
dijelio s njime radost i žalost, i 
sva su mu se stvorenja pokora- 
vala i tražila utočište u okrilju 
njegove ljubavi. 

Onoga je dana Svetac zalazio 
sve dublje u šumu te je ubrzo iz- 


gubio put i zalutao. No- srce nje- 
govo nije poznavalo brige ni 
straha. 

»Kako mogu zalutati,« mislio 
je u -sebi, »kad je svijet moj 
dom, stvorenja moja braća, a gla- 
va je moja u Božjim rukama?« 

Koračao je dakle smjelo dalje. 
Ali kako- je dan -bio vruć i sparan, 
obuze ga velik umor i mučna že- 
đa. I premda su potrebe tijela u 
njega bile sasvim neznatne (jer 
je i svoje tijelo posvetio kao i 
svoju dušu), ipak ga je svladao 
umor i žeđa, pa je sjeo usred bre- 
zika podno jedne breze, da malo 
otpočine. A srce je njegovo go- 
vorilo ponizno Bogu: 

»Daj mi, Bože, da časak otpo- 
činem. Imam Te neprestano u se- 
bi, i kad putujem i kad počivam. 
Jezik moj žeđa za pićem: neka iz- 
govara Tvoje 'sveto ime, koje je 
ugodnije od izvora vođe.« 

To reče Svetac i ovije ruku oko 
breze i nasloni lice na srebrnobi- 
jelo, hladno stablo. Tu osjeti, ka- 
ko- mu kap pade na ruku, kako 
mu pade za njom još jedna i još 
jedna. I on pomisli, da počinje 
kiša da pada, pa podigne oči pre- 
ma nebu. No nebo je bilo čisto, 
modro i ni oblačak nije mutio 
njegove vedrine. Uto padne opet 
kaplja na Svečevu ruku, i učini 
mu se, kao- da mu ta kaplja do- 
nosi radosnu vijest i kao da je 
sva nestrpljiva, da mu je već pre- 
da. Kad je nato Svetac ustao, 
ugleda nešto neobično. U srebr- 
noj je kori brezinoj bila jedva 
vidljiva pođrtina, kao mala svje- 
ža rana., a na njoj je visjela kap, 
koja se -sjala kao dijamant. I list 
pade s breze i šapne padajući: 

ŠTROSMAJER OSNIVAČIMA DRUŠTVA S V. JERONIMA 

»Vrlo me je obveselilo, da gojite goruću želju našemu dosta u knjizi zapuštenom narodu pomoći tim, da mu ruku 
u ruku pružite knjige valjane, knjige za njegovu kao materijalnu tako i duševnu korist, osobito u ovo vrijeme, kad 
mnogi o tom rade, da se po našem narodu šire knjige tuđinke, knjige cesto puta otrovne i njegovu biću neprijatne. 
S toga vaše nastojanje ne samo odobravam, nego svesrdno blagosivljem . . . i Društvo sv. Jeronima pod svoje okrilje 
primam . . .« (God. 1867.) 


»Zar nijesi žedan, prijatelju? 
Pij, i Bog te blagoslovio!« 

Tek sada je Svetac sve shva- 
tio. Oči mu zasjaše i on podmetne 
ruku pod malu pukotinu brezine 
kože. I gle, u taj čas počne sok 
kapati kao živi izvor sve više i 
više i nije prestao, dok Svečeve 
ruke nijesu bile vrhom pune. I 
brat se Franjo napio brezina so- 
ka, koji je bio hladan i pun mi- 
risa i ugodne snage, te je svaka 
kap prožeta Svečevo tijelo silnom 
slašću i proljetnom svježinom. 

I Svetac obujmi vlažnim ruka- 
ma brezu, kao što obuzeti ljuba- 
vlju stišćemO' u rukama lice dje- 
teta, te reče s očima punim suza: 

»Sestro, sestro, ništa dobra ni- 
jesam za te učinio, a ti me napa- 
jaš svojim sokom. Kruh nije tvo- 
ja hrana, a kad bi bio, rado bih ti 
komadić dao.« 

A breza potrese veselo svoje 
grane i odvrati, a zvučalo je to 
kao tihi smijeh: 

»O Franjo-, ti dobroto, što to 
govoriš? Zar me nijesi veoma po- 
častio i izabrao mene između 
sestara, da si odmora potražio u 
mojoj siromašnoj sjeni? Zar ni- 
jesam zadrhtala od slasti, kad me 
je obujmila tvoja ruka, i zar nije 
tvoje lice počivalo na mojem? 
Ljubim te radi tvoje ljubavi, pa 
zašto da te ne .napojim onim, če- 
ga mi pretječe?« 

»Jest, jest,« odvrati Svetac sa 
smiješkom. »Kad sam bio mladić, 
čitao sam u nekoj knjizi o nekom 
starom kralju. U njegovoj je 
bašči ibilo drvo, koje je kralj 
veoma ljubio, jer je Bog to drvo 
uresio velikom ljepotom. A kad 


se drvo rascvjetalo te su cvje- 
tovi njegovi svijetlili u jasnim 
ljetnim noćima, planu! o je srce 
kraljevo velikom radošću. I dade 
otvoriti svoju riznicu i izvadi iz 
nje spone, lance i prstenje od su- 
hoga zlata. I ukrasi rascvjetalo 
drvo zlatnim lancima i ovije ni- 
zovima biserja cvjetne grane i 
uresi neizrecivim sjajem Božju 
sjajnu zemaljsku krasotu. No 
gle, sestrice, ja nemam zlata ni 
dragulja, da i ja tebe, ljubljena, 
uresim, kao što je učinio onaj 
kralj . . .« 

Tu ušuti Svetac časkom i po- 
gleda uvis na brezu i opazi, kako 
je bila divna i kako se sjala mla- 
došću. I klekne Svetac i digne oči 
i ruke k nebu i njegovo se srce, 
nada sve puno ljubavlju, dade u 
razgovor sa srcem Gospinim. 

A breza još i danas stoji na 
onom istome mjestu, gdje je sta- 
jala i za Svečevih dana, i nada- 
rena je vječnom mladošću. I čije 
su oči otvorene, pozna* će je me- 
đu ostalima, jer je kora njena 
netaknuta kao suho srebro i nje- 
ne se grane sjaju zelenim lišćem 
kao nizovima sjajnoga biserja. I 
sjekira će ispasti iz ruke onomu, 
tko bi njome htio udariti po nje- 
nu (korijenju, jer je Gospin bla- 
goslov moćniji nego ili željezo u 
ljudskim rukama. 



BOŽIĆ SV. FRANJE 


S V E Č EV A S 1* £ A V (Irska legenda) 


Putovao sveti Forannan sa tri 
svoja druga po svijetu, pa kad 
su došli na morsku obalu, nisu 
znali, .kako da dođu na drugu 
stranu. Tu »kuje sveti Forannan 



CRKVA I SAMOSTAN SV. KLARE U ASIZU 
Sve slike od Fr. Kunza 


dvije grede unakrst u obliku 
križa i spustli tu neobičnu splav 
na morske valove. Načinivši 
znak križa nad splavi stane sam 
u sredinu i naloži svojim drugo- 
vima, da svaki od njih zauzme 
mjesto na jednom kraju. 

Kad su se svi tako porazmje- 
stili na križnoj splavi, zapjeva 
sveti Forannan zvonkim glasom 
ovaj vers iz Psalama Davidovih: 

»Na morima je put tvoj, i sta- 
ze su tvoje na mnogim vodama.« 

Drugovi svetoga Forannana 
nisu ni sumnjali u to, da su pod 
Božjom zaštitom, te tako- zaplo- 
više sa svecem. Nisu se prevarili 
u svom pouzdanju, i Svemogući 
ii je doveo sretno na kopno>. 

Napisao 
JlnđelKo lvić 


Labirint , piramida i sfinga 


Prava umjetnost može maštati samo ondje, gdje 
narod može slobodno razvijati »sve svoje sile. U 
Egiptu je' biilo malo slobode, pa su i svi njihovi 
spomenici ukočeni i bez prava .života. To su 
ogromni likovi, koji obično sjede kao u nekom 
polusnu, s privitim rukama uz tijelo. Jedino su 
likove životinja, koje su kod njih bile silno 1 što- 
vane, prikazivali s mnogo više života. Pazili su 
osobito ma razmjer, a mnoge su kipove uresili 
bojama, ikoje isu bile tako solidno pripravljene, 
da su se sačuvale svježe do dana današnjega. 
Ipak snaga egipatske umjetnosti, me leži u slikar- 
stvu mi kiparstvu, nego u podizanju ražličnih go- 
lemih gradnja, kojima ise ne divimo zbog njihove 
ljepote, nego im se čudimo zbog njihove veličine. 

Egipćani su bili majstori za gradnju vodenih 
naprava, koje su im služile u jednu ruku da od- 
vode suvišnu vodu is Nila i tako da zaštite Egipat 
od poplava, a u drugu su ruku natapale suhe 
predjele. Kod gradnje jednoga kanala poginulo 
je 120.000 radnika. No u Egiptu imade još mno- 
go građevina, koje su služile samo obijesti isamo- 
volji, njihovih faraona. Jedna od takvih građevina 
je iabirii n/t, za koji se umisli, da su ga neki 
kraljevi podigli sebi kao nadgrobni spomenik. 
On se nalazi na istočnoj obali jezera Meris, a 
sastoji se od 12 prekrivenih dvorova, koje opa- 
suje jedan zid. U njem se nalazi 1500 s>oba nad 
zemljom i isto toliko pod zemljom. U donjim 
se prostorijama čuvaju sveti krokodili i lešine 
kraljeva, koji su taj labirint izgradili. Stropovi 
i stijene kao i stupovi oko dvorišta iz čistog su 
mramora. Kroz različne velike dvorane i manje 
prostorije vodi beskonačno mnoštvo hodnika, 
koji se međusobno dsprepliću, da je nemoguće 
po toj ogradi! ići bez vodiča i pogoditi izlaz. Zato 
i danas velimo za velike zgrade sa puno hodnika, 
da sliče — labirintu. 

Među najveća čudovišta tih ogromnih gradnja 
idu svakako piramide. Njiih imade oko 70, a 
najveće se nalaze kod mjesta Gizeha. Najveću iz- 
među njih podigao je tiranin Kufu ili grčki Keops, 


Zašto oglašuiemo? 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca - detaljista pod firmom: Prodajna 
Zadruga Detaljnih Trgovaca, Za- 
greb, Ilica 34, koja daje činovnicima, penzione- 
rima, privatnicima itd. kredite za kupo- 
vanje robe uz mjesečnu otplatu i najso- 
lidnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
odmah dostaviti. — Zabilježite si naš naslov i 
telefonski broj, možda ćete danas sutra trebati, 


pa je ona dobila po njemu ime. Nekad je bila vi- 
soka 146 metara, a- danas je visoka 137 m. Keops 
je zabranio Egilpćanima, da se klanjaju svojim 
bogovima, i prilsilio dh je, da obavljaju ropske 
poslove. Jedni isu morali u arapskim gorama lo- 
miti kamenje i dovući ga do obale Nila, drugi su 
ih morali dovesti brodovima i postaviti ih na gra- 
nicu Libijske pustinje. Ovdje je bilo uposleno 
100.000 ljudi, koji su se izmjenjivali svaka tri 
mjeseca. Deset je godina trebalo, dok su izgra^ 
dili cestu, po ikojoj isu dovozili kamenje do- mje- 
sta gradnje. Ta je cesta bila duga oko 1 km, 
široka 40 lakata, a bila je popločena glatkim mra- 
morom, ukrašenim slikama životinja. Samu pira- 
midu graditi isu opet 20 godina. Ona imade i pod 
zemljom prostorije, a kroz piramidu su uveli je- 
dan kanal Nila. Keops je vladao 50 .godina, i 
Egipćani su ga mrzili, da iim je i samo njegovo 
ime izazivalo gađenje. Neki drže, da su piramide 
bile kraljevske grobnice, ali ujedino, da se u nji- 
ma vršila služba božja. U piramidi se nalazi više 
prostorija, od kojih jedna služi za faraonovu 
grobnicu, gdje se nalazi sarkofag 'iz izglađenog 
crvenog mramora. Sarkofag nije urešen slikama 
ni hijeroglifiima, inema ni poklopca, a u njem se 
ne nalazi ništa drugo osim nešto kamenja. Kroz 
piramidu ise provlače mnogi) hodnici i u njoj su 
naišli na nekoliko bunara. U njoj imade 2,500.000 
kubika kamena. — Druga po veličini je Kefrenova 
piramida. U njoj se nalazi također faraomo-v sar- 
kofag, ali bez lešine. Drži se, da je ogorčen na- 
rod uništio ileševe ovih tirana. — Faraon Men- 
kera bio je blaži, te je otvorio narodu njihove 
hramove, i zato- je u njegovoj piramidi pošteđena 
njegova lešina. To je najstarija mumija, što je 
pamti povijest, i ona ise sada nalazi u britskom 
muzeju u Londonu. Egipatski narod se nije usu- 
dio, da zove svoje vladare po imenu i zato ih je 
nazivao faraonima, što znači visoka kuća (kaošto 
su Turci nazivali svoje vladare visoka porta). 

Na podnožju ovih piramida nalazi se kao neki 
stražar, golema isfinga. Taj kip, isklesan iz 
jedne pećine, nosi lik lava sa ljudskom glavom, 
oko koje se vije kraljevski nakit. Prvi opis sfinge 
poznat je iz 12. stoljeća. Tu se taj čudan kip 
opisuje ovako: Ljubazno .lice bilo je svježe, cr- 
vene boje, oko usna ititra fini smiješak. Pogled 
je upravljen malo na stranu i čitava fiigura daje 
prijatan dojam, iako je glava sfinge trideset puta 
veća od čovječje. Niiz glavu visi sa svake strane 
prugasti veo, koji su obično- imali i egipatski ki- 
povi po hramovima. I na isfingi je vrijeme osta- 
vilo svoje tragove: nestalo je nosa i dio lijevog 
oka, fali veći dio gornje usne i trećina brade. 
Uho je tako veliko, da u njem može čovjek ugo- 
dno sjediti. Na glavi se nalazi otvor, koji vodi u 
podzemne galerije piramidat. Trup sfinge jest iz 
ogromna kamena. Ona je duga 30 metara, a vi- 
soka 20. Taj veliki spomenik posvećen je bogu 
Harmakisu (t. j. suncu na izlazu). 

POD JARMOM FAKIRA 

ROM AH IZ INDIJSKOG ŽIVOTA - NAPISALA MARIJA 
BARRŽRE-AFFRE - PREVEO VOJMIL RABADAN (nastavak) 


Ali najednom crni oblaci zasjeniše nasmijanu 
vilu, a briga ti nemir uvukli su se u srca njezinih 
stanovnika. Mlada supruga teško je oboljela, i 
niti briga muža niti znanje liječnika ni jesu mogli 
da joj pomognu. Konačno je doktor slegao. ra- 
menima i preporučio, da se gospođa Matial po- 
šalje odmah na oporavak u Evropu, ne bi li joj 
barem to pomoglo. Ona u prvi mah nije htjela 
ni da čuje .za taj rastanak, ali, je Robert, premda 
mu je i isamome srce pucalo, od bola, toliko nava- 
ljivao, predočujući ljubljenoj supruzi neophodnu 
potrebu tog puta u domovinu, da je konačno pri- 
stala. Otputovala je jednog vrućeg dana, da u 
staroj roditeljskoj kući na sunčanim obalama 
južne Francuske nađe opet izgubljeno zdravlje, 
a svojoj maloj obitelji povrati pomućenu sreću. 
Sa sobom je povela i malu Maju, a među prtlja- 
gom nalazio se u pamukom obloženoj kutijici 
veliki zeleni smaragd, za koji je ona ceduljica 
tvrdila, da potječe sa Šivina koplja . . . 

Ali ni mladi inžinir nije laika srca pustio svoju 
ženu i dijete na taj put: neka mračna strepnja i 
nerazumljiva slutnja stezala mu je srce ... i kad 
je na pristaništu zagrlio zadnji put pred polazak 
ženu, nije nikako mogao da se od nje otrgne, 
kao da je slutio, da je posljednji put grli . . . 

A sudbina im je bila uistinu dosudila, da se ni- 
kada više ne sastanu: nekoliko dana iza odlaska 
supruge i djeteta, Matial je dobio brzojavnu 
obavijest, da su lađu, kojom se gospođa Matial 
vozila sa kćerkom, napali i orobili indijski gusari, 
koji su čitav tovar poharali, a posadu i putnike 
nemilosrdno poubijali . . . 

Ta grozna vijest ošinula je kao grom nesret- 
nog Roberta, koji je pod tim nenadanim udarcem 
klonuo: duga ii teška bolest držala ga je više 
mjeseci na rubu groba. Kroz to vrijeme očajni 
Mehidur otišao je k misionaru, da ga upozori na 
spletke fakira proti francuskom inžiniru . . . 
Ubogi radnik nije ni znao, kako su ti zlodusi već 
dobilli natrag svoju svetinju osvetivši se krvavo i 
svirepo, na onima, koje su Matialu bile sve na 
svijetu . . . 

Opasna bolest inžinireva konačno je počela 
da kreće na bolje, ali, kad je nakon toliko vre- 
mena Robert opet ustao i pojavio se kod rad- 
nika, bio je nalik sjeni, od njega je postao izne- 
mogli starac, a Mebidura je bez traga nestalo. . . . 

Tada, u času, kad se obitelj slka sreća odvrnula 
od njega, Matialove se prilike naglo, poboljšaše. 
Veliko Društvo ponudilo mu je krasno mjesto 
dostojno njegovih rijetkih sposobnosti. Time su 
za njega prestala opasna putovanja kroz pra- 

Slika desno : 

LIJEPU KOSU TREBA DOBRO NJEGOVATI 
Nove valovite frizure, koje se na polovici visine stražnjega dijela 
glave ističu osobito lijepo i plastično 


šumu, naporni poslovi i dani truda i oskudice. 
Sad je postao suvlasnik Društva te je bez muke 
ubrzo bio gospodar golemog imetka. Kako su i 
prijetnje fakira prestale sasvim, mladi bi Fran- 
cuz bio najsretniji čovjek na svijetu, da mu 
okrutna sudbina nije zadala udarac, od kojega 
se nikada više nije oporavio. Ovako mu je nje- 
govo bogatstvo još jače dozivalo neprestano 
pred oči razorenu sreću, i Robert je u prilikama, 
na kojima su mu svi zavidjeli, često, i često lio. 
gorke suze i grcao u očajnom dozivanju onih, 
koje su zauvijek iščezle . . . 

Nekoliko je godina proteklo tako ... A onda 
jednog dana neki jadno odjeveni čovjek pokuca 
na vrata krasne palače, u kojoj je Matial sta- 
novao u Kalkuti. Uvedoše ga. odmah k inžiniru, 
koji. je videei ga pomislio, da se radi o bije- 
dniku, kome treba pomoći, ali je naprotiv čuo iz 
njegovih usta. stvari, koje su ga potresle gotovo 
isto tako, kao i onaj strašni udarac pred pet- 
naest godina! 

Taj je naime odrpanac bio mornar na lađi, koja 
je vozila gospođu Matial u Francusku, te je znao 
točno izvijestiti o sudbini iinžimirove obitelji. Kad 
su indijski gusari napali lađu, nijesu .poklali, put- 
nike, kako je bilo krivo j'avljeno, već su samo 
uzeli prtljagu, u prvom redu stvari gospođe Ma- 
tial, a putnike su prodali kao roblje nekome ma- 
ročkome trgovcu, koji ih je opet preprodao dalje 
u unutrašnjost crnoga kontinenta, žarke Afrike. 
Ovaj mornar dospio je tako u službu bogatome 
trgovcu ružine vode i dragulja, ali je nekim ču- 
dom uspio da se izbavi iz ropstva. Tada je počeo 
da traži posvuda inžiinira Matiala i tragao, je za 
njim po Benaresu, Čandernagoru i Maha, ali 
uzalud . . . 

Konačno ga je pronašao u Kalkuti i sad je eto 
stajao pred njim pričajući mu, kako je poznavao 
njegovu gospođu i dijete i kako one još uvijek 
žive kao ropkimje nekog nomadskog plemena, 
koje luta neprestano po golemoj pustinji... 

Srce Robertovo htjelo je da iskoči: nova nada 
preporodila je upravo inžinira . . . Nagradio je 
bogato mornara, raskinuo odmah svoje veze sa 
Moster Bum and Co i povjerio jednom vrlo po- 
uzdanom poslovnom čovjeku upravu svojeg go- 

kolovoza. Evropom kruže glasovi, da Ita- 
lija čini na Alfbaniju pritisak za sve veće ustup- 
ke iu korist talijanske prevlasti nad Albanijom. 
Herriot stigao u Rusiju radi dogovora za za- 
jedničku evropsku 'politiku između nje i Fran- 
cuske. 

28. Francuski predsjednik vlade Daladier izjavljuje 
odlučnost Francuske, da se očuva sloboda 
Austrije od hitlerovske uzurpacije. 

1. rujna. Umro prvi berllinski biskup dr 
Schreiber. 

2. U Rimu potpisan pakt prijateljstva i nenapa- 
danja. između Italije i Sovjetske Rusije. 

3. Bugarski kralj Boris i kraljica stigli u London. 

7. Umro Lord Eduard Grev, koji je bio na čelu 
engleske vlade, kad je Engleska ušla g. 1914. 
u svjetski rat te time osujetio planove Nje- 
mačke protiv Francuske. — Započeo grandi- 
ozni katolički kongres u Beču na spomen 250. 
godišnjice oslobođenja Beča od! Turaka. 

8. U Švicarskoj umro irački kralj Feisal star 49 
godina došavši onamo, da liječi bolest srca 

9. U Bratislavi otvoren kongres slavenskih prav- 
nika. 

12. U lAnkari, glavnom gradu Turske, sklopljen 
pakt između Grčke i Turske. 

15. Madžarski ministar vanjskih posala Kanya u 
Parizu. 

16. Spor između praškog nuncija Ciriacija i čeho- 
slovačke vlade radi nuncij ev, a pisma Hlimki. 

17. Na Kubi postao novim predsjednikom repu- 
blike .San Martin. 


lemog bogatstva. Postavio je poštene i pametne 
upravitelje -na čelo imanja u Bomfoayu i Madrasu, 
a onda je krenuo na put sam, pun energije i nade. 

Stigavši u Afriku, lutao je punih osamnaest 
mjeseci pustinjom. Nerijetko su ga varavi znaci 
zaveli da slijedi krive tragove, i često je već ostao 
razočaran, ali) nije nikad Iklonuo duhom. Tri arap- 
ska vodiča pratili su ga. Ti, sinovi pustinje znali 
su više puta zapaliti veliku vatru na pijesku, pod- 
veče, kad bi sunce iščezlo u čudovitom požaru 
svojih zraka. Oni bi tada polegli) lijeno oko pla- 
mena, a Robert se sam udaljivao pod nebom pu- 
nim razlivena svije tl'a . . . 

Njegov željni pogled 1 ispitivaše plavičasti hori- 
zont, koji je uvijek ostajao jednako neprodiran, 
tajanstven i dubok . . . Išao je lagano dalje, uzduž 
pješčanih duna, ikojima su u udubinama rasli 
kržljavi bodljikavi, kaktusi. U daljini se često ja- 
vilo muklo rikanje, koje je odmah postajalo sve 
tiše i tiše, da se čas kasnije ponovno javi vraćeno 
od jeke. Nebo je 1 sipalo na zemlju dragocjenu 
svježinu. A sa užarenog pijeska dizale su se 
lagane pare, koje su ovijale prozirnom tankom 
koprenom biserno sivo obzorje . . . 

Preko dana su hodali pod blještavim suncem, i 
Robert je često vidio u fantastičnom priviđenju 
prekrasnu palaču sa 'zlatnim kupolama, kojoj su 
na balkon izlazile dvije bijele prikaze zovući ga 
rukom, a njegovo ih je srce instinktivno prepo- 
znavalo . . . 

Jedne večeri naša četiri putnika susretoše je- 
dnu četu Beduina, koja su pred sobom gonili 
ovnove i ovce. Robert ih stade ispitivati, kao što 


je radio uvijek, kad ibi nekoga susreo. Od njih 
doznaše, da je nešto južnije, tri dana hoda da- 
leko, udarilo svoj logor pleme Anguda. U tome 
plemenu živjela je djevojka franačke pasmine, 
lijepa zlatokosa djevojka, ljubimica svih onih, 
koji su je poznavali. Putnik je sav drhtao od 
uzbuđenja i navalio pitanjima na pastire. Oni mu 
onda ispričaše sve, što su znali, o groznim okol- 
nostima, koje su dovele malu Mahall.y u logor 
Anguda . . . 

Pošto je pripovijest o bijeloj tuđinki bila u 
tančine poznata svim pustinjskim plemenima na 
daleko i široko, Robert je doznao za smrt svoje 
žene, za plemenito srce Draidovo i veliku ljubav, 
kojom je Halyma prigrlila čudom spašeno dijete. 
Golema radost i (teška bol survaše se na njega u 
isti mah, on se zaljulja u sedlu, i dvije suze za- 
crtaše blistave brazde na njegovim od sunca opa- 
ljenim obrazima . . . 

Nagradivši darežljivo Beduine krenuo je opet 
dalje prema jugu, ostavljajući za sobom vodiče, 
koji ni jesu mogli da slijede njegovu mahnitu 
jurnjavu. Iscrpljen od umora i shrvan u isti mah 
od tuge i od nade stigao' je podveče drugoga danai 
u sjenovitu oazu, gdje je svjež večernji povje- 
tarac raznosio divan miomiris šumica narančina 
drveća i rascvalih oleandera. 

I tu pod golemim platanama i bujnim lišćem 
orijentalnih javorova našao je svoju kćerku. . . 
malu zlatolkosu Mahalily, kojoj je na tankom 
prstu blistao zlatan prsten noseći, urezana dva 
imena i jedan datum . . . Zlatan prsten, koji je 
bio posljednji amamelt blage mučenice, majke 
male Mahally . . . 

VII. ODLAZAK. 

Kako je tužan posljednji pozdrav, što ga šap- 
ćemo odlazeći, i kako riječ rastanak steže srce 
bolnom strepnjom! . . . 

Mahalfly je prvi put upoznala svu gorčinu ra- 
stanka onoga jutra, kad se uspela u šatoru na 
leđa bijele deve, koja ju je imala odnijeti u 
nepoznate krajeve . . . 

Sumorna žalost pritisnula je logor. Angudi su 
čitavom snagom svoje naivne i vatrene duše 
ljubili to dijete, koje je po rasi bilo tako razli- 
čito od njih. A sad eto ona odlazi, ostavlja ih 
zauvijek odnoseći sa sobom svu radost plemena. 

Draid ju je dugo držao u zagrljaju, a ona se 
priljubila uz njegovu grud, kao one davne noći, 
kad ju je 'istrgao iz pandža smrti. Zatim je Ha- 
lyma osula poljupcima i suzama lijepo garavo lice, 
u kojem su usne drhtale pokušavajući da se na- 
smiju ... Ali velika bijela deva ustala je naglo, 
a Robert je stisnuo ruke, što su se pružale k nje- 
mu, i bacio se jednim skokom u sedlo ne dodir- 
nuvši stremena. Mnogobrojna pratnja imala je 
sprovesti putnike kroz golemu pustinju. Gospo- 
din Matial kanio je povesti najprije kćerku u 
Francusku, a onda otputovati još jednom u Kal- 
kutu. Tu će on unovčiti svoj golemi imetak, a 
onda će se vratiti svom djetetu u Francusku, u 
daldku i slavnu »domovinu«, o kojoj je Mahally 
tako često sanjala. (Nastavit će se.) 

Colette Yver. NOVAC, savreme- 
ni roman, s francuskoga 
preveo Ivo S u m i ć, izdala 
Knjižnica »Križa na Jadra- 
nu« u S p .1 i t u 1933., str. 154. k n j i- 
žarska cijena 15 Din. — Fran- 
cuska spisateljica Madame Huzard 
(rod. 1874.) piše pod pseudonimom 
Cokette Yver dobre socijalne i psiho- 
loške romane, kao što su »Cervelina«, 
»Kraljev zanat«, »Kneginje znanosti« 
(prikazuje oprtku između tendencija 
liječničke znanosti i materinstva), 
»Gospođe sa suda« (advoka.tski ro- 
man: ona je bolji advokat nego on, pa 
on radi toga trpi u sebi, zato se ona 
žrtvuje, i oboje je sretno), »Tajna 
blaženstva«, »Bogati nećaci« itd. U taj 
niz njenih romana ide i ovaj, koji je 
izdan u ukusnoj opremi u hrvatskom 
prijevodu, kako bi i našoj čitalačkoj 
publici došao u ruke roman, koji se 
zaista može svakom preporučiti. Već 
po samom naslovu je privlačiv i aktu- 
elan. Prikazuje prokletstvo, što ga 
nosi novac onima, koji gramze za 
njim, dovodeći do brakolomstva, sa- 
moubojstva itd. U sredlištu romana, 
koji je isprepleten raznim napetim 
događajima i ljubavnim zapletajima, 
stoji simpatični lik svećenika. Naime, 
plastičan, kao da ga je izradila ruka 
najvećeg umjetnika. On, prijatelj bi- 
jedne sirotinje, kojoj nosi spoznaju 
prave sreće, stoji u opreci prema oni- 
ma, koji luduju za novcem i time 
srljaju u propast. Preporučamo ovaj 
zaista vrijedni roman svim -našim čita- 
teljima najtoplije. 

Ana Jelisava Janković: POSLJED- 
NJA, dnevnik posljednje iz 
grofovske porodice Janko- 
vića Daruvarskih, preveo 
Julije K e m p f, izdala zadru- 
ga »Dobra Štampa« u Požegi, 
1933., str. 54. cijena 10 Din. — Svi 
oni, koji pod utjecajem današnjeg do- 
ba, prezasićenog socijalističko-komu- 
nističkim pojmovima, imadu pojam o 
grofovima samo kao o tiranima i lju- 
dima bez srca i duše, treba d!a uzmu 
u ruku ovu knjižicu, da doživu ugo- 
dno iznenađenje. Tu nam zadnji od- 
vjetak jedne hrvatske grofovske obi- 
telji otkriva dušu triju generacija te 
porodice, pa čitatelj na to malo stra- 
nica upoznaje roman, u kojem se ob- 
razuje cijelo jedno stoljeće naše na- 
rodne prošlosti tonući u davnini ča- 
robne romantike, tako daleke nama 
danas, a ipak tako lijepe. Stranice su 
ove knjige ispisane ljubavlju prema 
rodnom kraju, iz kojega je porodica 
grofova Jankovića radi gospodarsko- 

ga sloma bila bačena u tuđinu i za- 
dahnute toplinom romantične poezije, 
koja nalazi svoj najjači izražaj u du- 
bokom vjerskom čuvstvu. Na zani- 
mljivi sadržaj ove knjige, koju svima 
preporučamo, još ćemo se posebn-o 
osvrnuti. 

O. Nikola Buljan: SVETA ISPOVI- 
JED, drugo povećano izda- 
nje, izdala Uprava »Glas- 
nika Srca Isusov a«, Zagreb 
1933., str. 32., cijena 2 D i n. — Ova 
je knjižica, koja sadržaje osnovne 
pouke 0 ispovijedi, izašla j>e g. 1932. 
u 15.000 primjeraka, pa kako je svuda 
dobro primljena, evo sad i drugog iz- 
danja. Preporučamo. 

Tri ovogodišnje GLAVNE JERO- 
NIMSKE KNJIGE, koje opsežu 
ukupno 280 stranica, a dobi- 
vaju ih j e r 0 n i m s k i članovi 
za pukih 20 dinara, jesu: 1. Ka- 
lendar »Danica« za g. 1933., koji je 
pravi almanah pučkoga štiva te u obi- 
lju hrvatskih kalendara i ovajputa no- 
si prvenstvo svojim pravim pučkim 
značajkama. 2. Izbor Šenoinih pjesa- 
ma »Šljivari«, koje daju jeronimskim 
čitaocima najljepše i najznačajnije 
pjesme tog velikog hrvatskog pjesni- 
ka. 3. Babić: »Bolesti žitarica« jest ne- 
ophodno potrebna gospodarska knji- 
ga, za koju će biti zahvalim svi oni, što 
su već toliko puta na svojim poljima, 
zasijanima žitom, stradali, a da nisu 
znali, kako da sebi u takvu zlu po- 
mognu. Zar može biti kuće, u 
koju ne bi trebale da uđu 
te tako jeftine tri knjige? 
Preporučite ih svuda i sva- 
komu! 

KAZALIŠTE. 

KAZALIŠTE ILI KINO? 

Naš list od svoga početka posvećuje 
veliku ljubav zagrebačkom Narod- 
nom Kazalištu, toj najvišoj hrvatskoj 
umjetničkoj ustanovi. Isto tako je naš 
list jedini između katoličkih časopisa, 
koji goji smisao i za kinematografiju 
mimoilazeći dakako njene nastranosti, 
a upozorujući osobito na njene pozi- 
tivne strane. Sa žalošću smo uvijek 
promatrali, kako se publika u Za- 
grebu sve više otklanja od kazališta 
napunjajući u isto vrijeme svake ve- 
čeri zagrebačka kina bez obzira, ka- 
kvi se filmovi u njima daju. Nije čudo, 
što je kazalište radi toga dospjelo u 
krizu, koju ono već nekoliko godina 
teško proživljava. I sad je došla ta naj- 
viša hrvatska umjetnička ustanova u 
opasnost, da propadne, a kina, koja 
iznose tuđinske filmske proizvode, da 
nadomjeste njenu ulogu. Svaki rodo- 
ljub mora se na tu žalosnu opasnost 
trgnuti i upitati: zar to smije biti? 
Ne, sve sile treba uprijeti, da se za- 
grebačko Narodno Kazalište održi. U 

tu svrhu je zamišljeno posebno opo- 
rezovanje kino-predstava u korist ka- 
zališta. I pravo je tako. Kad naša pu- 
blika plaća za tuđe filmske proizvode, 
neka to ne ide na račun upropašćiva- 
nja naše narodne umjetnosti! Ali po- 
buniše se kino-vlasnici, koji misle, da 
je njihov privatni interes preči od' in- 
teresa narodne kulture. I došlo je do 
javne raspre između uprave kazališta 
i kino-vlastnika. Žalosno je, da se veći 
dio zagrebačkog dnevnog novinstva 
stavio radije u službu kapitalističkih 
kino-vlasnika nego li kazališta. Na- 
ravno: kina plaćaju dnevne oglase u 
dnevnicima, a kazalište to ne čini, i 
zato drže s onim, tko plaća! Ali svaki 
onaj, tko objektivno i nepristrano su- 
di i komu ,se mišljenje ne uđešava pre- 
ma novčanom interesu, mora stati- na 
stranu kazališta, to jest na stranu 
općeg interesa,, interesa narodne 
umjetnosti, narodne kulture. Cijenimo 
važnost kinematografije i propagirat 
ćemo uvijek pravo shvaćanje njene 
kulturne uloge. Ali kazalište nam je 
po važnosti bilo uvijek prije kinema- 
tografije i ostat će tako, a uvjereni 
smo, cfa je to stanovište i svakog kul- 
turnog Hrvata. U kinima čujemo samo 
tuđu riječ i vidimo samo tuđe film- 
ske tvorevine (čak i slavenske filmove 
nam kino-vlasnici rijetko priuštuju), a 
kazalište ipak prvenstveno propagira 
domaću umjetnost (želimo, da to još 
i više bude). Kinematografija je prema 
kazalištu ono, što je novinstvo prema 
knjizi. Kao što- su novine od danas do 
sutra, a knjiga znači trajnu kulturnu 
vrijednost, tako i filmovi prolaze u 
znaku neprestane mijene, a kazalište 
omogućuje stvaranje i upoznavanje 
djela trajne kulturne vrijednosti, koju 
često ni stoljeća ne umanjuju. Zato 
kad se radi- 0 tom, da se omogući op- 
stanak i napredak hrvatske kazališne 
umjetnosti, opravdano je, da i kino- 
vlasnici i kino-ipublika« podupirući 
stranu filmsku proizvodnju pridonesu 
doličan obol i za našu narodnu umjet- 
nost, koja nam ipak mora biti preča. 


7 Najljepši i najbolji dar za dobre učenike 
7 učenice jesu ilustrirane priče, koje je 
izdala 

SVJETSKI DOGAĐAJI 

hOVO RAZDOBLJE EVROPSKE POVIJESTI 


Pobjedničke države u svjetskom ratu 
proglasile su, da to nije njihova po- 
bjeda , već da je to pobjeda bratstva 
među narodima, pobjeda misli o su- 
verenitetu naroda. To je imala biti 
pobjeda nove demokratske Evrope. Ta 
nova Evropa morala je zabaciti stare 
metode » tajne diplomacije « i preći na 
stvaranje javnih međunarodnih foru- 
ma. Tako g. 1920. dolazi do osnutka 
Društva Naroda, kojemu je cilj: 1. 
očuvanje mira , 2. mimo izravnanje 
međunarodnih sporova i 3. suradnja 
svih naroda, a sve na temelju jednako- 
pravno st i. 

Odmah se u početku pokazalo, da 
ne može biti govora o suradnji svih 
naroda , jer ni sama Amerika nije 
htjela pristupiti u Društvo naroda i 
odmah u početku, osim podjele na 
pobjednike i pobijeđene, došla je po- 
djela na velike i male. 

Nije nažalost postizavano niti mir- 
no rješavanje međunarodnih sporova. 
Najporazniji je primjer sukoba Kine 
i Japana, kad je Društvo Naroda do- 
sudilo, da Japan ima krivo, ali nije 
imalo snage, da Japan natjera, da 
isprazni krajeve, koje je osvojio od 
Kine. 

Uza sve to Društvo Naroda je vršilo 
svoj upliv sve dotle, dok su bile jake 
one vlasti, koje su u njemu igrale 
glavnu ulogu. Javna je tajna, da se u 
Društvu odlučivalo onako, kako je to 
htjelo francusko ministarstvo vanj- 
skih poslova, i najveći uspjesi Društva 
Naroda bili su sjajni govori pok. Ari- 
stida Brianda. Međutim je Njemačka 
sebi izvojevala sva prava, koja ima- 
du i druge države, i otresla se plaća- 
nja reparacija. 

Tim časom mijenja se položaj u 
Evropi. Odnosi snaga se kolebaju, a 
Francuska gubi svoju prevlast na 
evropskom kopnu. Slabe francuske 
vlade novijeg vremena nemaju sna- 
ge, da zaustave kola, koja jure niz- 
brdo. Njemačka zato istupa sa sve ve- 
ćim zahtjevima, Italija joj povlađuje, 
a Engleska šuti. 

Što je u tom slučaju mogla učiniti 
Francuska vlada? Ništa drugo nego ili 
pokazati jaku ruku ili i dalje popu- 
štati. Tadanji francuski premijer 
Eduard Herriot nije učinio ni jedno ni 
drugo. On je pokušao birati srednji 
put, koji se pokazao kao vrlo nesre- 
tan. On je pribjegao sistemu širokih 
saveza i na taj način htio ojačati stav 
Francuske, a s druge strane je nasta- 
vio pokazivanjem miroljubivog lica i 
držanjem pacifističkih govora. Njegov 
pravac naslijedila je i današnja Da- 
ladierova vlada. 

Francuska pod vodstvom Herriota 
(predsjednik odbora za vanjske po- 
slove) i Paul Boncourom radi oko 
stvaranja užeg saveza Male Antante i 
u tome odlično uspijeva, ali s druge 
strane pristaje na pregovore o daleko- 
sežnim prijedlozima Benita Mussoli- 
nija o četvornom paktu, koji slabi 
Društvo Naroda pa i Francusku. U 
isto vrijeme za ustuk Francuska skla- 
pa s Rusijom pakt o nenapadanju, a 


malo kasnije uspijeva sklonu ti Malu 
Antantu i Poljsku, da i one sa Rusi- 
jom sklope takve paktove. 

Najvažniji i najpresudniji od ovih 
dogođaja uz pridizanje Njemačke jest 
Mussolinijevo nastojanje oko osla- 
bljenja dosadašnjeg Društva Naroda 
pomoću četvornog pakta. Mussolini je 
(izgleda na mig samog engleskog mi- 
nistra predsjednika MacDonalda) za- 
počeo kritiku Društva Naroda. Glavni 
je prigovor Društvu, da nema dovoljno 
auktoriteta, a to dolazi odatle, što ta- 
mo svatko ima pravo da govori i od- 
lučuje o stvarima, u koje se i ne razu- 
mije. MacDonald je došao na tu misao 
nakon loših iskustava i za to je okri- 
vio male države, od kojih on već duže 
vremena zazire, jer ne voli velike fo- 
rume. A i drugi objektivni političari, 
kao na pr. portugalski premijer Oli- 
vier Salazar, tvrde, da je Društvo Na- 
roda uistinu činilo velikih pogrešaka. 
Iako je Portugal jedna od tako zva- 
nih malih država , on mora priznati, da 
je tamo dolazilo do apsurda, da o 
kolonijama govore i odlučuju države, 
koje uopće nemaju kolonija. Osim 
toga se tvrdilo, da je Društvo Naroda 
preglomazno i da je nemoguće dono- 
siti zaključke, jer se u svakom pitanju 
moraju složiti sve države, a to je sko- 
ro nemoguće. 

Svi ti prigovori donekle stoje, iako 
se iza njih krije druga misao. »Glavno 
je suzbiti francuski upliv,« — misli 
Mussolini, — »a ono drugo tumačenje 
ostavljam za dobronamjernu javnost .« 
Započeo je dokazivati, da je teško po- 
stići sporazum na velikim ženevskim 
skupštinama, zato će biti najbolje, da 
se o svim važnim međunarodnim pita- 
njima najprvo sporazumiju oni »ve- 
liki«. Kad su neki počeli tome prigo- 
varati, Mussolini je odgovorio: »Pa 
vidite, ionako nema smisla govoriti o 
ravnopravnosti država, jer eto i u 
Društvu Naroda postoji razlika. Ja ne 
želim ništa drugo nego, neka se oni 
stalni članovi Društva Naroda posebno 
obavežu na neke međusobne veze.« 
Dugo vremena se agitiralo, govorilo 
i pisalo protiv toga prijedloga, ali ko- 
načno je ipak sklopljen pakt velevla- 
sti između Engleske, Njemačke, Italije 
i Francuske. 

Naoko se nije ništa promijenilo. 
Društvo Naroda ostaje i nadalje. Osta- 
je i Savjet i skupština Društva. I na- 
dalje će se održavati konferencija za 
razoružanje. Ostaje u Ženevi stalno 
tajništvo. Sve je kao i prije, iako su 
u stvari nastale silne promjene. 

Istina i odsada će doći u Ženevu mi- 
nistri četiriju velevlasti i govorit će 
na skupštini, ali to će biti samo refe- 
rat o onome, što su već četvorica » ve- 
likih« nasamo odlučili, a manjima ne- 
će preostati ništa drugo nego da se 
pokore. To znači, da se vraćaju vre- 
mena predratne tajne diplomacije, ka- 
da će nekoliko ljudi u kabinetu odlu- 
čivati o sudbini svijeta. 

Doduše, četvorni pakt još nije stu- 
pio u akciju. Još mu se uvijek opire 
dio francuskog javnog mišljenja, koje 


tvrdi, da je Francuska i sama dovolj- 
no jaka da vodi svoju politiku. Odatle 
nastaje i ono već spomenuto spre- 
manje paktova o nenapadanju, kako 
bi se na taj način osigurao mir, koji je 
bezuvjetno u interesu Frncuske i nje- 
zinih saveznika. Međutim ti su paktovi 
samo negativnog karaktera. Tamo se 
države obavezuju samo na to, da ne- 
što ne će učiniti. Osim toga u tim 
paktovima nema nikakve odredbe o 
tome, da će biti kažnjen onaj, tko te 
paktove prekrši. Dakle ti paktovi ne- 
maju sankcija. Usto je zamah i zna- 
čenje tih paktova oslabljen time, što 
im je pristupila i Italija, iako se opće- 
nito smatralo, da je čitav niz tih pak- 
tova uperen baš protiv Italije i nje- 
zinih saveznika. Mussolini je na taj 
način jednim majstorskim potezom 
oslabio značenje tih paktova, ali je bio 
dovoljno oprezan, da savjetuje Ma- 
džarskoj i Bugarskoj, da ne prihvate 
te paktove. Tako je zadržao sve kori- 
sti tih paktova, a terete nije primio. 

U posljednjim političkim do god a- 
jima, naročito u raznim putovanjima 
u Rim, vidimo, da je pakt četvorice 
već u akciji. O tim putovanjima 
zapravo nitko ništa ne zna. Svjetskoj 
javnosti priča se, kako je u Riccione 
Mussolini plivao i vozio se jedrilicom 
skupa sa Dollfussom. Imali smo * čast 
vidjeti i slike Mussolinija i Dollfussa 
na plaži, ali nikako nismo saznali, o 
čemu se tamo zapravo govorilo, iako 
svatko znade, da se govorilo o pita- 
njima, koja odlučuju o sudbini dese- 
taka milijuna ljudi. 

Čitava Srednja Evropa u velike je 
zainteresirana na razvoju međunaro- 
dnih dogođaja, jer je javna tajna, da 
je Mussolini odlučan pristaša revizije 
mirovnih ugovora, da se Engleska 
prema toj reviziji odnosi vrlo dobro- 
hotno, a da o Njemačkoj i ne govo- 
rimo, jer je glavna točka njemačke 
vanjske politike upravo revizija mi- 
rovnih ugovora. Jedina je Francuska, 
koja je dosad načelno stajala na to- 
me, da se u mirovne ugovore, sklo- 
pljene iza svjetskoga rata, nikako ne 
smije dirati. Ali ima upravo u dana- 
šnjoj vladinoj većini Francuske jaka 
struja » briandista «, koji i dalje kane 
popuštati, pa su upravo ti ljudi u svo- 
joj unutarnjosti pristali na reviziju. 

Prema tome za Srednju Evropu če- 
tvorni pakt znači stavljanje na dnevni 
red revizije mirovnih ugovora. Italija 
i njezine saveznice traže tu reviziju, 
dok neke saveznice Francuske tu re- 
viziju načelno odbijaju. Sada stojimo 
pred jakim okršajem revizionizma i 
antirevizionizma unutar » četvorke «_ 

Iz svega vidimo , da se vremena mi- 
jenjaju. Poslijeratna shvaćanja doži- 
vi ju ju slom ili evoluciju. Društvo Na- 
roda sve više gubi na značenju. Mje- 
sto javne imamo tajnu metodu diplo- 
macije. Njemačka jača, a time slabi 
položaj Francuske, od koje jedan dio 
utjecaja prelazi na Italiju. Da li će se 
Italija i Francuska, pošto Italiji bude 
udovoljeno, naći na zajedničkom djelu 
suradnje zaboravivši na sve opreke ili 
će pocijepane ustuknuti pred njema- 
čkom organizacijom i snagom? Ako 
Francuska i Italija krenu krivim pu- 
tem, kao jedina nada ostaje Engleska ^ 
u čijim rukama stoji sudbina evrop- 
ske ravnoteže. O. N. 

ŽENSKI SVIJET 


MAJKA I DIJETE. 

Kada se dijele smije početi hraniti 
grisom (krupicom) na mlijeku? Mno- 
ge anlade majke veoma griješe dajući 
već u prvim mjesecima dojenčetu i 
grisa na mlijeku (katkad već u prvome 
mjesecu). To znači upropaštavati di- 
jete. U Bavarskoj na primjer ima ci- 
jelih krajeva, u kojima dojenčad umi- 
re, ai velikom broju samo zato, jer 
majke već u prvim mjesecima dojen- 
čad počinju h ranki grisom na mlijeku. 
Ima doduže dojenčadi, koja su tako 
jakog tjelesnog ustrojstva, te će neko 
vrijeme i podnositi takvu hranu, da- 
pače će i lijepo početi napredovati i 
debljati, ali onda nakon nekoliko mje- 
seci takvoga tovljenja najedamput na- 
stane poremećenje u probavi i zdra- 
vlju, pa ako takvom dojenčetu ne 
bude više moguće spasiti zdravlje i 
život, teško će njegova nerazborita 
majka vjerovati, da je to skrivila sama 
tim,. što mu j«e prerano davala gris na 
mlijeku. Kada se dakle može dijete 
početi hraniti grisom? Tek kad dijete 
ima 4 do 6 mjeseci: dobro razvijenom 



Omoti i 

tablete 

imaju Bayer-ov križ! 
Ako pazite na taj za- 
štitili znak, dobit ćete 
uvijek pravi Pyramidon, 
a njegovo djelovanje 
kod glavobolje i migre- 
ne Vas neće nikad ra- 
zočarati. 


djetetu već u petom, a drugima tek u 
šesltom ili sedmom mjesecu. Najzgod- 
nije je to činiti ovako: Mjesto jednog 
obroka mlijeka dobije dijete gris na 
mlijeku (dakako jako prorijeđen). Do- 
bro je, ako obrok grisa na mlijeku 
može iposve nadomjestiti samo mlije- 
ko, to jest da ga dijete pojede 150 do 
250 grama, ali ako dijete ispočetka 
pojede samo malo grisa, onda mu se 
može još dodati i samoga mlijeka. 
Prorijeđen gris na mlijeku može se 
davati i iz bočice kroj dudu s većom 
luknjom, nego kad se daje samo mli- 
jeko, jer se mnoga dojenčad teško na- 
vikavaju da jedu žličicom. 

Majka ima s drugim djetetom obi- 
čno manje posla nego s prvim. Oko 
prvoga se djeteta obično nesamo maj- 
ka nego i svi drugi u kući previše 
v.rzu. To je velika pogreška. Djetetu 
se tako daje prvi temelj ^šeg odgoja 
i poremećuje se njegov mir, u kojem 
treba da ise naravno razvija. Takvo 
dijete postaje svojeglavo, razmaženo 
dijete, s kojim majka ima* stotinu 
muka. S drugim djetetom se više ne 
prave pogreške kao kod prvoga (ne- 
ma se kraj dvoje djece više ni toliko 
vremena, a i bojažljiivost za dijete nije 
više tolika). Drugo i svako kasnije 
dijete ne trpi više toliko od prevelike 
pažnje cijele obitelji kao prvo. 

KUHINJSKI -RECEPTI 

Punjeni pilići. Piliće očisti i prstom 
nadigni kožu, ispod koje ostane šu- 
pljina, te je napuni ovom smjesom: 3 
žemlje (za 2 pileta) namoči u pola vo- 
de i pola mlijeka, dobro istisni, pir- 
jani na dosta masti, malo fino kosa- 
nog ’uka i zelenog peršinate malo pa- 
pra. Na koncu stuci u to 2 do 3 cijela 
jajeta. Tom smjesom napuni piliće 
ispod ikože, a osobito po prsima i ba- 
tacima. Što od smjese preostane, može 
se metnuti i u samu nutrinu pilića. 
Prije pečenja treba piliće posoliti, za- 
tim ih prelij vrelom masti i peci u pe- 
čenjari. 

Punjeni krumpir. Očisti i izdubi po 
širini lijepe velike prijesne krumpire, 
da budu šuplji. Šupljinu napuni mje- 
šavinom (kaše) od telećega mesa, u 
koje metni 1 cijelo jaje. Složi tako 
punjene krumpire jedan do drugoga. 
Načini zapršku od maslaca, zahj ju- 
hom, kuhaj, da bude glatko, i prelij 
tim krumpire, koje ikuhaj, dok ne bu- 
du mekani. To je dobra večera. 

Umak od krastavaca. Načini zapr- 
žak ođ maslaca i brašna, zalij juhom, 
dodaj k tomu tri žlice na ribež nari- 
banih krastavaca i kiselog vrhnja. 

Za svoja djecu odmah naručite 

„MACU MLADOST " 



Slika desno: 

PROMJENLJIVA VEČERNJA HALJINA 
Haljina iz baršuna od umjetne crne svile ili iz 
marokena, koja je lijevo na slici bez rukava 
(te se ne preporučaj, a u sredini slike ima 
mjesto rukava nekakva krila iz organdija, mo- 
že se lijepo nositi s jaknom zatvorenom oko 
vrata i s poludugim rukavima, kako to vidi- 
mo desno na slici 


JE£I VAM POZNATO? 

1. Kada je Jeronimsko Književno 
Društvo izdalo prvu svoju knjigu? Ko- 
ja je to bila? 

2. Koja je bila stota jeronimska 
knjiga? 

3. Koliko je dosad izašlo jeronim- 
skih knjiga? 

4. Koji je bio prvi jeronimski časo- 
pis? 

5. Od kojega je pisca izašlo dosad 
najviše knjiga u jeronimskim izda- 
njima? 

6. Od kojih su sve slavenskih pisaca 
dosad izašle knjige u nakladi Jeronim, 
skoga Književnoga Društva? 

7. Koji su dosadašnji najveći dobro- 
tvori Društva sv. Jeronima? 

ODGOVORI NA PROŠLA PITANJA. 

1. Hrvatski se otoik Ul'jan prvi put 
spominje u Plmijevoj knjizi »Historia 
naturalis« pod imenom Lissa. Grčki 
ga pisac car Konstantin Porfirogenet 
nazva Contratrebeno. 

2. Madžarski je učenjak Arpad De- 
gen nazvao jednu grmoliku biljku iz 
porodice ruža »hrvatska sibireja« (la- 
tinski: siibirea croaitica). Nju je pro- 
našao njegov pomoćnik g. 1905. na 
Velebitu- iznad Karlobaga. 

3. U Krku (tal. Veglia) najdulje se 
održao ostatak dalmatinskih Romana. 
Tu je g. 1928. umro Burbur Udina, 
posljednji dalmatinski Roman, koji je 
savršeno dobro govorio starodalma- 
tinski jezik ili vegliotto. 

4. U gradu je Reykjavik-u u Islan- 
dijii najdulji dan u Evropi. Traje VA 
mjeseca. 

5. U Evropi se opazi najviše potre- 
sa: na Pirenejskom i Apeninskom 
poluotoku i to osobito na njegovu 
jugu i, na Siciliji te u južnim Alpama. 

6. Najveličanstvenije je drveće svi- 
jeta američki mamutovci (>sequoia gi- 
gamtea), kojih latinsko ime potječe od 
znamenitog Indijanca Sequo Yah-a^ 
poglavice plemena Cherokeza. 

7. Magleno je more prirodni pojav, 
što se opaža u planinskim i brdskim 
krajevima. U jutro se razlije magla 
između brežuljaka, brda i planina, a 
njihovi vrhovi probijaju kaoi otoci. 

Razumije se u zanat. Vrlo bogat čo- 
vjek ležao je na smrtnom krevetu. 
Dade pozvati tri svoja najbolja prija- 
telja, između kojih je jedan bio kato- 
lik, drugi protestant, a treći Židov. 

Bolesnik reče: »Cijelog mog života 
bili ste moji najbolji prijatelji, zato 
vam ostavljam sve svoje imanje. Sa- 
mo vas jedno molim. Svaki od vas ne- 
ka mi, kada umrem, baci u grob po 
hiljadu dinara.« 

Tri tjedna poslije pokopa dade iz- 
vršitelj oporuke pozvati sva tri sretna 
nasljednika. Najprije upita katolika: 
»Da li ste izvršili posljednju želju 
umrlog prijatelja?« 

»To se zna,« odgovori katolik, »hi- 
ljadu srebrnih dinara sam položio u 
njegov grob tačno po njegovoj želji.« 

»Hvala lijepa,« odgovori izvršitelj 
te upita protestanta: »Da li ste i vi 
ispunili 'svoju dužnost?« 

»Kako ne,« odgovori protestant, 
»položio sam u grob pet zlatnih ko- 
mada po dvjesta dinara.« 



kao i ostalo željezno 
pokućtvo kupujete 
najbolje i najjeftinije 
kod proizvadjača 

FILIP BADIA, 

ZAGREB 
ulica IVANA OEŽMANA to. I. 

(Prolaz Tuškanac) 
Telefon 83-60 i 53-46 

Izvršitelj: »Lijepa hvala!« 

Posljednji dođe Židov. »I vi ste izvr- 
šili posljednju volju svog prijatelja?« 

»Jesam, gospodine doktore,« odgo- 
vori Židov, »zašto ne bih izvršio nje- 
gove posljednje želje? Kako nisam 
imao kod sebe sitniša, uzeo sam iz 
rake one dvije hiljade dinara, koje su 
dali moji prijatelji i ja sam na nji- 
hovo mjesto stavio svoju priznanicu 
na tri 'hiljade dinara.« 

Gubitak. »Jesi li čuo, da je Rade 
izgubio 10.000 dinara?« 

»Nemoguće! Pa on nije niti imao 
toliko!« 

»To je istina, da nije imao, ali je 
slomio nogu, a nije bio osiguran.« 

Rastresen muž. Je li tvoj muž, Vje- 
ra, još uvijek tako strašno rastrešen.« 

»Još kako! Prije nedjelju dana oti- 
šao je da peca ribu, pa mi donio zeca 
kući . . . Jučer je bio u lovu i donio mi 
ogromnog soma . . .« 

Neučtiv fotograf. Fotograf jednoj 
starijoj dami s vrlo velikim ustima ka- 
že prije slikanja: 

»Gospođo, molim vas, da zatvorite 
usta, jer moja ploča je široka svega 
25 centimetara « 

Dvostruko vidi. Pijanac vozi bicikl 
i nabasa na jednog prolaznika. 

»Vi ste slijepi?« viče prolaznik. 

»Kako slijep, vidim, da ste dvojka, 
i htio sam proći između obojice.« 

U brdima. Od sada treba da idete 
pješke. Dalje mogu ići samo mule i 
magarci. 

Zorno. Dolaz’ Mate na vojni pregled 
i tuži se liječniku, kako ne može ba- 
ratati oružjem, jer ima prst savinut. 
Liječnik: 

»Je li vam uvijek bio kriv taj prst?« 

»Ne, tek je kratko vrijeme.« 

»A kako vam je stajao prije toga?« 

»Ovako,« odgovori Mate i ispruži 
prst, kako ga je Bog i majka priroda 
obdarila. 

Sva imovina. »Čuo sam, da je Manić 
ostavio sve, što je imao, dječjem sklo- 
ništu.« 

»Je li mnogo ostavio?« 

»Vrlo diskretno: četiri sinčića i tri 
kćeri.« 


Dobra roba. Prosjak u prošnju i 
tuži se jednoj domaćici, da već dva- 
deset godina nosi jedno odijelo. 

Domaćica: »Pa to je opet do- 
kaz, kako treba kupovati samo stalnu 
robu!« 

Na sudu. Odvjetnik: »Molim lijepo, 
gospodine suče, ova'j bi se proces mo- 
rao održavati u zatvorenim prostori- 
jama!« 

»A zašto?« 

»Zato, jer kroz ova vrata duva 
upravo prokleti vjetar.« 


Dječja kolica 

željezno i mjedeno 
pokućstvo i t. d. 

U velikom izboru. 

Primaju se svakovrsni 
popravci brzo i jeftino 

E. FILIPŽIĆ, ZAGREB, 

Tkalčićeva ulica 4 kraj Tržnice 

Problem broj 37. 

N. Kosek 



Bijeli matira u dva poteza 


Veliki izbor otomana, madraca, fotelja itd 

JOSIP ONDRUŠ 

tapetar i dekorater 

Zagreb, Frankopanska 5, Tel. 61-09 



DOBRIJAN NA MITNICI 



Pogledajte Dobrijana, 
kako duvan kuri, 
i s košarom navrh glave 
u grad na trg žuri. 



»Hej, košaru, dolje skidaj,« 
viče stražar kleti, 
a našeg ti Dobrijana 
zasvrbi u peti. 



»Ništa .lošeg u košari, 
istina je sušta!« 

Stražar dobri čiku našeg 
mirno dalje pušta. 



Sve bi tako bilo prošlo 
baš kao san pravi, 
da se kokot ispod kape 
nepozvan ne javi. 

KONJI 


U jednom francuskom romanu čitao s*am ne- 
koć — nekoć, još kao mali dječak — o konjima 
u podzemljima rudnika. 

Spuštaliima ih dopravljaju ovamo i gore više 
ne dižu nikad 

Vuku kola natovarena rudačom, čuju topot 
svojih gvozdenih potkova, što se tako jako, čak 
strahotno, ali i nekako mrtvo odbijaju od stijena 
podzemlja; čuju, kako budaci udaraju O' stijene 
dobivajući iz njih nekakvo konjskom razumu ne- 
poznato dobro, kako lagumi provaljuju poput 
groma, kako nadglednici viču na njih pospješu- 
jući ih u brži bijeg i, — ništa više . . . 

Ne mogu oni čuti ni pjesme ptica, ni glasova 
životinja, ni šuma vjetra, ni šuštanja trave — ni- 
kad toga ne mogu čuti. 

I vide tamu v jeko vječnu, prosječenu tu i tamo 
sjajem električnih svjetiljaka, vide sjene, što 
skupa s njima bježe, velike, pognute, mrtve, vide 
ljude, slične onim sjenama. Ali sunca, zelene tra- 


ve, kristala studene rijeke ne će više vidjeti ni- 
kada . . . 

Da li su ih zaboravili, da li ih pamte? Tek je eto 
jednoga od njih nestalo. Prignječila ga kola, ova 
kola, što ih je on sam vukao, kola natovarena 
rudačom. 

I tek onda su ga izvukli gore, tamo, gdje je 
sunce, gdje je vjetar, gdje je zelena trava. 

I na što mu je to? 

• Prekasno . . . 

A na njegovo mjesto spuštaju novog, mladog, 
zdravog, krepkog. 

Konji se uznemiruju, ržu, njihove oči gore, 
njihove se nozdrve šire široko. Hoće da vide, da 
ližu njegovu ljeskavu savitu šiju, i da je pomirišu. 

On je došao odanle, gdje je sunce, gdje je 
trava, gdje je kristalan, studeni potok . . . 

* 

Kad me posjeti tkogod iz rodnoga kraja, ova 
slika kao živa staje preda mnom . . . 


Slogovna križaljka sa rebusom 

Sastavio Veljko Novak , Zagreb 



Vodoravno: 1. Glasovita staro- 
rimska cesta. 3. Vodena životinja. 5. 
Malena kućica. 7. Planina u Hrvat- 
skoj. 8. Katanci, brave. 10. Mitološka 
kći Tantalova, simbol najveće mate- 
rine boli. 12. Tvrdoglava životinja 
(kraći oblik). 14. Nezmabošci. 16. Stari 
babilonski kralj, spominjan i u bibliji. 
19. Dio Carigrada (predgrađe). 20. 
Mlado jedne šumske životinje. 21. 
Vrst književnog djela, kraća pripo- 
v ; jest. 

Okomito: 1. Rimski, bog svijetla, 
2. Sablasti, utvare. 3. Životinjski glas. 
4. Bliza rođaka. 5. Dijelovi konjske 
opreme; remenje, kojim se veže sedlo. 
6. Biblijski razbojnik. 9. Drug, sauče- 
nik. 11. Grčko slovo. 12. Pokrajina i 


istoimeni grad u Španiji (glasovito vi- 
no). 13. Žensko me. 14. Pažljivo, po- 
mno. 15. Muško ime; poznati dječji 
svetac. 17. Prometno sredstvo. 18. 
Španjolski: gospođe. 

U sredini križaljke nalazi se rebus, 
koji također treba riješiti! 

TORBICE 

Fuzy-Kovoezi 

u svim veličinama 

TORBE ZA SPISE (AKTEKTASE), NOVČARKE, TORBICE 

za dame i sve vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 



&oL 'Muva. 
& zjdhouvfju. 


Ne dopuštajte, da Vaši pate. 
Protiv nahlada i svih boli po- 
mažu brzo i sigurno Aspirin 
tablere. Budući da one nisu 
štetne, mogu se uzimati bez 
straha Li znak nepatvorenosti 
nose Bayer»ov križ. 


ASPIRIN 



Ilustrovani tjednik „Obitelj* izlazi tvake nedjelje. Pretplata 30 Din na tri mjeseca , za inozemstvo 3 dolara godišnje. Pretplata se plaća unaprije * 
kukopisi se ne vraćaju. „ Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „Obitelji 
Zagreb, Trenkova 1. Adresa uredništva i uprave „Obitelji*: Zagreb, Trg Kralja Tomislava 21. Telefon 54-17. Cek. rač. pošt.šted. br. 33.536 
„ Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2. 



Hrvati 

u 

Rumunjskoj 

MARIJA RADNA 
proštenište Hrvata« 
koji žive u 
Rumonjs^oj 

Desno : 

MRAMORNI KIP S V. 
FRANJE U MARIJI 
RA DNO J, podignut pri- 
godom 700. godišnjice smrti 
tog velikog sveca 

Dolje : 

CRKVA MARIJA 
RADNA S FRANJE- 
VAČKIM SAMO- 
STANOM 




Bosne. Njihovi su dušobrižnici bili Franjevci III. reda, koji su 
sazidali skromnu crkvicu i mali samostan. 

Sadašnju monumentalnu crkvu započeo je zidati franje- 
vac Hrvat o. Štipan iNovoselić g. 1722 C/kva je bila posvećena 
god. 1820. 

Hrvati-Šokci iz Marije Radne skoro su sasvim nestali. Još 
nekih 20 do 25 kuća govore hjvatski i to dosta rđavom ikav- 
štinom. U crkvi, gdje se nekada samo na hrvatskome jeziku 
pjevalo, sada se pjeva na madžarskom i njemačkom jeziku, a 
za uspomenu, da se nekada tamo hrvatska pjesma orila, ostalo 
je jedino, da se na ponoćki na Božić pjeva i hrvatska pjesma.. 
Ali na Malu Gospu iz hiljadu hrvatskih srdašca z5ore visokim 
radanskim gorama nebu pod oblake lijepe naše Marijanske 
pjesme, a napose ona »Zdravo, Djevo, Kraljice Hrvata«. J. Ć. 


Svake godine na dan Male Gospe (8. rujna) Hrvati u Ru- 
muniji hodočaste velikom prošteništu BI. Dj. Marije u Mariju 
Radnu-. Od 1 pamtivjeka dolaze ovamo u brojnim skupinama, 
lijepim procesijama Hrvati Šokci iz Rekaša, iz Hrvatske Keče, 
iz Krasove, Lupaka, Ravnika, Vodnika, Klokotiča, Nermeta i 
Jabaliče, te ostali Hrvati raštrkan 5 iz Temišvara, A rada i drugih 
mjesta u svojim lijepim i> karakterističnim narodnim nošnjama. 

Marija Radna leži na desnu obalu Muresa (Moriša), uda- 
ljena ikojih 45 km od grada Arada i broji do 3.500 stanovnika 
većinom Rumuna, Madžara, Nijemaca i kojih 60 duša Hrvata- 
Šokaca. Starosjedioc' Marije Radne bi’i su Hrvati-Šokci, koji 
su se tamo doselili oko prve polovine XVII. vijeka iz Herceg- 






